Ingel - Wikipedy\nIn ingel (froulike foarm: ingelinne), soms ek wolris himeling neamd, is in mytysk wêzen dat foarkomt yn 'e mytologyen fan ferskate godstsjinsten. De bekendste foarm is ûntliend oan 'e abrahamityske religyen: joadendom, kristendom, islaam, mandeïsme en bahaïsme. Yn dy nau besibbe godstsjinsten wurde ingels yn 'e regel foarsteld as goedaardige himelske geasten mei boppenatuerlike krêften, dy't in minsklik skynlichem oannimme mei grutte wite wjukken op 'e rêch. Hja binne tsjinners fan 'e almachtige God, waans wil se útfiere. Dêrnjonken binne der ek de fallen ingels, dy't yn opstân kommen wêze soene tsjin God, en neitiid út 'e himel ferballe waarden nei de hel. Der binne ferskate oare godstsjinsten dêr't ingels yn foarkomme, lykas yn it soroästrisme. De teologyske stúdzje nei ingels hjit de angelology.\nDe aartsingel Michael.\n3 Ingels yn it joadendom\n4 Ingels yn it kristendom\n4.1 Ingels yn it mormonisme\n5 Ingels yn 'e islaam\n6 Ingels yn it bahaïsme\n7 Ingels yn it soroästrisme\nIt Fryske wurd 'ingel' komt fan it Latynske angelus, dat letterlik "boadskipper" betsjut. Dat is sels wer ûntliend fan it Grykske ἄγγελος, aggelos, dat troch net-Gryksktaligen yn 'e regel fonetysk transliterearre wurdt as angelos. It tinken is dat de ierste foarm fan dat Grykske wurd it Myseenske a-ke-ro is, dat oerlevere is yn it Lineêr B-skrift. Mooglik wie dat oarspronklik in ûntliening út it Perzysk, fan angaros ("boadskipper te pearde"). Yn it Hebriuwsk is de term foar 'ingel' מלאך, mal’āḵ, dat ienfâldichwei "boadskipper" betsjut.\nDe oantsjutting 'boadskipper' jout mei-iens wer wat de wichtichtste (of alteast bekendste) rol fan ingels yn 'e abrahamityske religyen is, nammentlik om as tuskenpersoanen te fungearjen tusken God (of de himel yn algemiene sin) en de minskheid. In oare faak neamde rol fan ingels is om ien of mear spesifike minsken te behoedzjen foar ûnheil; sokke ingels wurde beskermingels neamd. Binnen de abrahamityske religyen wurde ingels ornaris organisearre yn (per godstsjinst ferskillende) hierargyen, wêrby't de heechstpleatste ingels de saneamde aartsingels binne. De wichtichste ingels binne dan by namme bekend, lykas de aartsingels Michael, Gabriël, Rafael en Uriël, of by bynamme of titel, lykas de Ingel fan de Dea. Michael wurdt dêrby de rol fan generaal fan 'e himelske legermacht jûn, dy't tsjin 'e krêften fan it kwea stride soe. Yn it soroästrisme binne ingels gjin boadskippers fan god, mar bestriders fan demoanen, hoewol't se dêrnjonken ek as beskermingels fungearje.\nGod en twa ingels besykje de aartsfaar Abraham en krije fan him in miel foarset (Genesis 18).\nIngels yn it joadendomBewurkje\nDe oarspronklike foarstelling fan ingels yn it joadendom wie dy fan wêzens makke fan ljocht, dy't in minsklike foarm oannimme koene, lykas yn Genesis 19, dêr't twa ingels yn 'e momkape fan sljochtwei manlju de doemde stêd Sodom yngeane om Lot en syn húshâlding te rêden. Pas yn 'e lettere boeken fan it Alde Testamint nimme ingels foar it earst it stal oan fan 'e wjukte, net rjocht minsklike mar ek net rjocht godlike wêzens, dy't bekend binne út 'e mytology en de keunst. Yn it boek Daniël wurde foar it earst twa ingels by namme neamd: Gabriël, de foarnaamste boadskipper fan God (Daniël 9:21), en Michael, de kommandant en foarfjochter fan 'e himelske legermacht (Daniël 10:13).\nNeffens angelolooch Michael D. Coogan wiene ingels, dy't oarspronklik wol omskreaun waarden as "de soannen fan God", ier yn harren ûntwikkeling amper fan God sels te ûnderskieden. Mar doe't it joadendom him ûnder en nei ôfrin fan 'e Babyloanyske Ballingskip ûntjoech ta in strang monoteïstyske godstsjinst, waarden se effektyf yn rang weromset. Sa ûntstie fan harren it byld dat hjoed de dei yn grutte halen noch oerhearsket: as wêzens skepen troch God, mar ûnstjerlik en dêrom superieur oan minsken. Dat konsept kin neffens Coogan it bêste útlein wurde as it tsjinstelde fan demoanen. Om't it ûntstie yn 'e tiid fan 'e Babyloanyske Ballingskip, miene in protte teologen dêr de ynfloed fan it (Perzyske) soroästrisme yn ûntdekke te kinnen, dat in dualistyske religy is dy't de wrâld sjocht as in slachfjild tusken de krêften fan goed en kwea.\nDer binne ferskate bekende ferskinings fan ingels yn 'e joadske Bibel (dy't fierhinne oerienkomt mei it kristlike Alde Testamint). Sa set God yn Genesis 3:24 kearûb-ingels yn om Adam en Eva út te wizen by de Ferballing út de Hôf fan Eden. Yn Genesis 18 ferskynt God mei twa ingels oan 'e aartsfaar Abraham om 'e Ferwuostging fan Sodom en Gomorra oan te sizzen. De beide ingels kringe dêrnei yn Genesis 19 de stêd Sodom binnen om Abraham syn omkesizzer Lot en dy syn húshâlding te evakuëarjen. Yn Genesis 32:25-33 wrakselet de aartsfaar Jakob nachts mei God oan 'e igge fan 'e rivier de Jabbok. Lettere joadske sawol as kristlike werjeften fan dat ferhaal sprekke gauris fan in "ingel fan God", hoewol't de bibeltekst der helder oer is dat it om God sels giet.\nDe aartsfaar Jakob wrakselet mei de ingel fan God (of God sels) yn Genesis 32:25-33, wêrjûn op in skilderij fan Gustave Doré.\nYn Exodus 12:29-30 stjoert God by wize fan 'e tsiende pleach de Ingel fan de Dea, "de ferneatiger" (Exodus 12:23), troch it lân Egypte om yn alle húshâldings de âldste soan te deadzjen en de farao dêrmei te twingen om 'e Israeliten frij te litten út 'e slavernij. Yn Daniël 3:25 stjoert God in ingel om 'e fromme joaden Sadrak, Mesjak en Abednego te rêden fan 'e ferbrâningsdea yn 'e ûne fan 'e Babyloanyske kening Nebûkadnêzer II, dêr't se yn smiten wurde om't se har net delbûge wolle foar de kening. En yn Daniël 6:11-25 (spesifyk neamd yn 6:22) stjoert God in ingel om 'e profeet Daniël te rêden fan 'e liuwen as de eallju fan it Perzyske Ryk kening Darius twinge om Daniël yn 'e liuwekûle goaie te litten.\nIngels yn it kristendomBewurkje\nIt út it joadendom ûntstiene kristendom urf syn ideeën oer ingels fan it joadendom. Yn 'e iere tsjerke waarden ingels simpelwei karakterisearre as boadskippers fan God. Letter waarden guon op yndividuële basis identifisearre, benammen de fjouwer aartsingels. Yn 'e perioade fan 'e trêde oant en mei de fyfde iuw naam it kristlike byld fan 'e ingels syn definitive foarm oan, dy't tsjintwurdich noch werom te finen is yn sawol teology as keunst. De tige ynfloedrike tsjerkfaar Augustinus fan Hippo skreau oer ingels: " 'Ingel' is de namme fan harren funksje, net fan harren natuer. As men de namme fan harren natuer siket, is dat 'geast'; as men de namme fan harren funksje siket, is dat 'ingel'. Wat se binne: 'geast'; wat se dogge: 'ingel'."\nTsjin 'e lette fjirde iuw wiene de tsjerkfaars it deroer iens dat der ferskate kategoryen ingels bestiene, allegear mei harren eigen taken en aktiviteiten. Oer wat ingels krekt wiene, bestie lykwols ûnienichheid, mei't guon hawwe woene dat ingels fysike lichems hiene, wylst oaren fan tinken wiene dat se folslein geastlike wêzens wiene. Ek de fraach ynhoefier't ingels godlik wiene, late ta strideraasje. Wol wie men it der yn 'e kristlike teology oer iens dat de ingel boppe de minske stiet, mar ûnder de Trije-ienheid (God, Jezus Kristus en de Hillige Geast). Dat lêste dogma waard basearre op Psalm 8:6, dêr't stiet: "Jo hawwe him [de minske] mar in kromke minder makke as de himelingen, [...]".\nOp it skilderij Schützengel, fan Bernhard Plockhorst, is in beskermingel te sjen dy't wekket oer in pear bern op 'e râne fan in klif.\nIn oar kristlik dogma oer ingels, fêstlein op it Fjirde Lateraanske Konsylje fan 1215, is dat se krekt as de minske skepen binne troch God. De grûnslach dêrfoar binne de teksten fan Psalm 148:1-6, dêr't stiet: "[...] Loovje Him al syn ingels, [...] want op syn befel binne se skepen; Hy joech har foar altyd en ivich it bestean [...]" en fan Kolossers 1:16, dêr't stiet: "Want yn [God] syn hân is alles skepen yn 'e himel en op ierde, wat men sjen kin en wat men net sjen kin [...]". Op it Fjirde Lateraanske Konsylje waard ek fêstlein dat ingels earder skepen wiene as minsken. Noch wer in oar kristlik dogma is dat hoewol't ingels gruttere kennis (en dêrmei macht) hawwe as minsken, se net alwittend binne. Dat learstik is basearre op Mattéus 24:36, dêr't stiet: "Dy dei en dy oere wit gjinien wat fan, ek de ingels yn 'e himel en de Soan net, allinne de Heit."\nYn 'e hjoeddeistige Westerske kultuer binne ingels benammen bekend út 'e ferhalen út it Nije Testamint dy't te krijen hawwe mei de berte fan Jezus. Foarôfgeande dêroan wurdt yn Lukas 1:11-20 de berte fan Jehannes de Doper oan dy syn heit Sacharías oansein troch "in ingel fan de Hear" dy't fierders net by namme neamd wurdt. Dêrnei wurdt yn Lukas 1:26-38 de faam Marije besocht troch de aartsingel Gabriël, dy't har de berte fan in soan (Jezus) oanseit. Yn Lukas 2:8-12 wurde fuort nei de berte fan Jezus, by de saneamde Ferkundiging oan de Hoeders, yn 'e fjilden by Betlehim guon skieppehoeders besocht troch in ingel, dy't harren de berte fan harren ferlosser buorkundich makket. Yn Lukas 2:13-14 jout him by dy ingel in "grut himelsk leger dat Gods lof song".\nIn oare bekende passaazje mei ingels wurdt beskreaun yn Mattéus 28:2-7, dêr't nei de Krusiging fan Jezus by syn grêf in ingel ferskynt oan guon fan syn froulike folgelingen, de swiere stien foar de yngong fan 'e tombe weirôlet en harren syn ferrizenis út 'e dea ferkundiget. Yn Hannelingen 1:10-11 ferskine oan 'e apostels nei de Himelfeart fan Jezus "twa manlju [...] yn wite klean", wêrfan't ornaris oannommen wurdt dat dêrmei ingels bedoeld wurde. Der binne noch ferskate minder bekende ferskinings fan ingels yn it Nije Testamint. Sa wurdt Jezus yn Mattéus 4:11 troch ingels fersoarge nei de Ferlieding yn de Woastyn. En yn Lukas 22:43 ferskynt der in ingel oan Jezus ûnder syn Gebed op de Oliveberch.\nIngels yn it mormonismeBewurkje\nDe mormoanske Tsjerke fan Jezus Kristus fan de Hilligen fan de Lêste Dagen en de ferskate ôfspjaltings dêrfan hâlde der in ôfwikende miening oer ingels op nei. Ingels wurde yn 'e mormoanske tradysje benammen sjoen as boadskippers fan God, dy't de geasten fan fromme minsken binne. Dy binne ferstoarn, mar opwekke út 'e dea en harren fysike lichems fan fleis en bien binne omset nei geastlike foarm. De profeet Joseph Smith sei dêroer: "Der binne gjin ingels dy't dizze ierde tsjinje útsein dy dy't derta hearre of derta heard hawwe." Sadwaande leauwe mormoanen dat Adam, de earste minske, no de aartsingel Michael is, dat de ingel Gabriël oarspronklik as Noäch op 'e ierde libbe, en dat de ingel Moroni, dy't in krúsjale rol spile by de grûnlizzing fan it mormonisme, oarspronklik in fyfde-iuwske Yndiaanske profeet mei deselde namme wie.\nOp it skilderij Kristus i Getsemane, fan Carl Heinrich Bloch, út 1873, wurdt Jezus yn Lukas 22:43 treastge troch in ingel ûnder it Gebed op de Oliveberch.\nIngels yn 'e islaamBewurkje\nDe islaam, dy't by syn ûntstean sterk troch sawol it joadendom as it kristendom beynfloede waard, borduerre fuort op 'e ideeën omtrint ingels dy't yn 'e sânde iuw bestiene. Yn 'e Koraan wurde ingels oantsjut mei it Arabyske wurd ملك, malak, dat krekt as oare wurden foar 'ingel' rûchwei de betsjutting fan 'boadskipper' hat. Guon ingels, lykas Gabriël en Michael, wurde yn 'e Koraan by namme neamd, wylst oaren inkeld oantsjut wurde nei harren funksje. De bekendste ferskining fan in ingel yn 'e islaam wie de rige bangmeitsjende, tramtearjende moetings dy't de profeet Mohammed oer in perioade fan 23 jier hie mei de aartsingel Gabriël, dy't him regel foar regel, fers foar fers de tekst fan 'e Koraan iepenbiere.\nTaken fan ingels yn 'e islaam binne û.m. it trochjaan (oan minsken) fan iepenbierings fan God, it ferhearlikjen fan God, it yn 'e rekken hâlden en fêstlizzen fan 'e dieden fan alle minsken, en it opnimmen fan 'e siel fan eltse minske by syn of har ferstjerren. Fan uterlik ferskille ingels yn 'e islaam net folle fan 'e foarstelling fan ingels yn it kristendom. In ferskil is wol dat der yn 'e islaam o sa de klam op lein wurdt dat ingels gjin lichaamlike begearten kenne, en dus nea ite of drinke, lit stean dat se ea langje soene nei it hawwen fan geslachtsmienskip. Hoewol't it leauwen yn it bestean fan ingels noch altyd ien fan 'e Seis Leauwensartikels fan 'e islaam is, hat dy godstsjinst nea in dogmatyske angelology ûntwikkele, sa't dy yn it kristendom bestiet.\nIngels yn it bahaïsmeBewurkje\nDe ideeën fan 'e relatyf jonge godstsjinst fan it bahaïsme binne it mormoanske byld fan ingels net wanlyk. Yn syn Kitáb-i-Íqán ("Boek fan Wissichheid") beskreau Bahá’u’lláh (1817-1892), de stifter fan it bahaïsme, ingels as minsken dy't "mei it fjoer fan 'e leafde fan God alle minsklike eigenskppen en beheinings fuortbaarnd hawwe," en dy't "harsels klaaid" hawwe mei de attributen fan ingels en "bejeftige rekke binne mei it tabehear fan it geastlike." De bahaïstyske foaroanman ’Abdu’l-Bahá (1844-1921) beskreau ingels as de "befêstigings fan God en Syn himelske krêften" en as "sillige wêzens dy't alle bannen mei dizze ûnderwrâld trochsnien hawwe" en "frijlitten binne fan 'e keatlings fan it sels" en dêrtroch "ûntbleaters fan Gods oerfloedige graasje" wurden binne.\nIngels yn it soroästrismeBewurkje\nYn it soroästrisme, dat net in abrahamityske godstsjinst is, besteane ferskate ingel-eftige wêzens. Sa leauwe soästriërs bygelyks dat eltse persoan in eigen beskermingel hat, in fravasji. Sokke wêzens begeliede minsken en bisten troch it libben en manifestearje dêropta de enerzjy fan God. De amesja spenta's wurde ek gauris beskôge as ingels, hoewol't der fan harren gjin ferwizings bekend binne oangeande it oerbringen fan boadskippen. Se wurde sjoen as wêzens dy't fuortkomme út Ahoera Mazda, de "Wize Hear" (God), en wa har taak it is om demoanen te befjochtsjen. Yn it iere soroästrisme waarden de amesja spenta's yn abstrakte foarm beskreaun, mar meitiid rekken se personalisearre en assosjearre mei ferskate aspekten fan 'e godlike skepping.\nOfbylden dy't by dit ûnderwerp hearre, binne te finen yn de kategory Angels fan Wikimedia Commons.\nOpfrege fan "https://fy.wikipedia.org/w/index.php?title=Ingel&oldid=1069700"\nLêst bewurke op 28 mrt 2022 om 00.43\nDizze side is it lêst bewurke op 28 mrt 2022 om 00.43.


Klopjacht op plofkreakers | Omrop Fryslân (advertinsje)\nKlopjacht op plofkreakers 03 jun 2014 - 09:34\n0 reaksjes Nederlands De plysje siket ek tusken de tinten op kemping De Tsjûkemar yn Reahel - Foto: Omrop Fryslân, Ronnie Porte\nDe plysje hat de flechtauto fûn, dy't brûkt is by de plofkreak op De Jouwer. De auto waard oantroffen yn in sleat by Reahel. De plysje hat in grutte sykaksje opset, omdat se tinke dat de dieders noch yn de buert binne. It gebiet om Reahel hinne is ôfset troch de plysje. Der is ûnder oare in helikopter en in boat ynsetten. De plofkreak wie fannacht op in pinautomaat oan de Geert Knolwei. De dieders naaiden dêrnei út yn in auto. By de achterfolging ramden de plofkreakers de plysjeauto. De plysje hat in pear kear sketten op de dieders.\nBoargers binne oproppen fia Boargernet oproppen om út te sjen nei twa blanke mannen fan tusken de 30 en 40 jier. De iene fertochte hat in wyt shirt en in swarte broek oan, de twadde fertochte blauwe klean. DE FRIESE MEREN: Omgeving Heerenveen uitkijken naar 2 blanke mannen 30-40jr, 1: wit shirt, zwarte broek, 2: blauw http://t.co/pSw8UrGRLK\n— Burgernet Friesland (@Burgernet_FR) June 3, 2014\nKorreksje meldeLês foarTrefwurden: De JouwerReahelsyktochtplofkreakView the discussion thread.Diel dit berjocht op: 03-06Disel út skip stellen 03-06Grut tal ikeprosesjerûpen Besjoch ek...\nPersoan nei sikehûs nei brân yn garaazje op De Jouwer 16 jan 2017 - 17:15 By in brân yn in garaazje op De Jouwer is moandeitemiddei in persoan ferwûne rekke. It slachtoffer hat reek ynazeme en moast mei in ambulânse nei... Trije ferwûnen troch frontale botsing by Reahel 16 jan 2017 - 8:30 Trije minsken binne moandeitemoarn betiid ferwûne rekke by in frontale botsing tusken Reahel en It Hearrenfean. It ûngelok waar feroarsake troch... Oanlis fly-overs by nije knooppunt De Jouwer 12 jan 2017 - 21:45 By De Jouwer wurdt dizze moanne begûn mei de oanlis fan de saneamde fly-overs. It is de folgjende stap yn de oanlis fan it nije knooppunt by De... Plysje bekeurt wer beljende sjauffeurs by rotonde De Jouwer 12 jan 2017 - 11:03 De plysje hat woansdei wer boetes útdield oan bestjoerders dy't op de A6 by it ferkearsplein fan De Jouwer sieten te beljen achter it stjoer. Acht... (advertinsje)


'Feiligensbelied net yn oarder' | Omrop Fryslân (advertinsje)\n'Feiligensbelied net yn oarder' 15 apr 2004 - 00:00\nIt feiligensbelied fan de gemeente Ljouwert is noch lang net yn oarder. Dat seit in mearderheid fan de gemeenteried, nei oanlieding fan de evaluaasje fan it belied oer de ôfrûne fjouwer jier. Yn dy tiid hat Ljouwert in soad projekten opset en maatregels naam fanwege de feiligens.\nNeffens de mearderheid yn de ried sit dêr net safolle lijn yn. Boargemaster De Boer fynt dat ek. Mar neffens har ha de measte projekten wol in soad sukses.


Boer, Eize de\nBerne: 11-03-1951, Parregea\nEize de Boer groeide op yn Snits.\nHy begûn as automonteur, in berop dat er nei fyftjin jier ynwiksele foar in bestean as ferslachjouwer. Troch de rubryk Lyrische Courant yn de LC begûn er kreatyf te skriuwen, earst ûnder it pseudonym Woldt Oysche, letter ûnder eigen namme. Underwilens publisearre er teksten yn it Friesch Dagblad en Frysk en Frij, dêr't er de fêste rubryk Waarnimmer yn fersoarge. Fierder wurke er fan 1991 oant 2013 mei oan streekblêd Actief. Hjirfoar skreau er alle wiken in 'Actiefers' dat oanslute by de aktualiteit. Yn de jublileumjiergong fan 1989 levere er in ferfolchferhaal yn 52 dielen ôf ûnder de titel It jier yn 't rûn mei Middelman.\nSyn earste roman Op 'e flecht kaam út yn 1989. Yn dit boek is in man op syk nei syn fakânsjeleafde, mar dat giet him net maklik ôf. Jelle van der Meulen  lies in net al te spannende roman, al tocht er wol dat de ynhâld jongeren oansprekke koe en seach er debút mei mooglikheden. Jan Wybinga  seach it boek mear as in bondel losse ferhalen, dêr't er krekt fan betwifele oft it, sa't op de achterkant te lêzen falt, werkilk yn 'e smaak falle soe by in jonger publyk.\nNei fjouwer jier ferskynde Hoe kinst dat no rymje, in bondel mei rymadvizen. De bondel It sicht is withoefier en it eachweid grut (1999) waard posityf ûntfongen. De bondel befettet fersen yn sonnetfoarm oer Fryske doarpen mei dêrby foto's fan Frans Andringa. Benammen de bydragen oer Swichum, Foudgum en Bartlehiem sprutsen Jelle van der Meulen  oan. Ek hie er kompliminten foar de fersoarge útjefte. Yn 2018 waard syn twadde roman Monkeys dilemma publisearre. Ek yn dit boek sit de haadpersoan oanklaud mei himsels, hy fielt him gauris minderweardich en wit bytiden net wêr't er sykje moat.\n Jan Wybinga, LC 02-06-1989\n1989: Op 'e flecht\n2018: Monkeys dilemma\n1999: It sicht is withoefier en 't eachweid grut\n1993: Hoe kinst dat no rymje


Taiske timpel wer te sjen fanwege drûchte | It Nijs\nTaiske timpel wer te sjen fanwege drûchte\naugustus 6, 2019 08:13\nYn Tailân is in âlde trekpleister opnij yn ’e belangstelling. De Wat Nong Bua Yai-timpel wie jierrenlang net te sjen mei’t it gebou ûnder wetter stie, mar is no fanwege de drûchte wer út it wetter opriisd. Tûzenen minsken hawwe de ôfrûne dagen de timpel besocht, ûnder oaren boeddhistyske muontsen dy’t blommen dellein ha.\nDe timpel rûn tweintich jier lyn ûnder wetter troch de bou fan in daam yn ’e buert. Troch de drûchte stiet noch mar trije persint fan it wetter yn it troch de daam kreëarre reservoir. Dêrtroch is no de hiele timpel te sjen. Om de timpel hinne stean de resten fan 700 huzen. Op de grûn lizze, neist stiennen en stikken fan it gebou, in protte deade fisken.\nEartiids wie de timpel it sintrum fan de stêd. Der waarden rituelen útfierd, feesten fierd en ek lessen jûn. By de timpel is ek noch in grut Boeddhabyld te sjen fan fjouwer meter heech. De holle is der lykwols ôf fallen.


'Oanfier Letske otters hâldt op' | Omrop Fryslân (advertinsje)\n'Oanfier Letske otters hâldt op' 29 jun 2004 - 16:16\nDe fiif otters út Letlân dy't ôfrûne wike útset binne yn Oerisel, kinne wolris de lêsten wêze út dat lân. Dat seit Addy de Jongh fan de Stichting Otterstation Nederlân. De gearwurking tusken de partijen yn it otterprojekt is min. De Letten wolle net mear meiwurkje oan it fangen fan otters foar Nederlân, seit De Jongh. De Jongh hopet op in oplossing, want Letlân is mei in populaasje fan 4000 otters in goed oanfierlân.\nKorreksje meldeTrefwurden: argyfLês foarView the discussion thread.Diel dit berjocht op: 29-06Yge Visser wint on-line partij 29-06Fabryk Dumeco yn Ljouwert ticht Besjoch ek...


Tal subsydzjes foar ferduorsumjen wente net yn alle gemeenten gelyk | It Nijs\nTal subsydzjes foar ferduorsumjen wente net yn alle gemeenten gelyk\njannewaris 20, 2020 10:12\nNeist twa lanlike regelingen om wenten te ferduorsumjen, kinne húseigeners dêr faak ek in gemeentlike subsydzje foar oanfreegje. It tal regelingen ferskilt lykwols fan gemeente ta gemeente. Jout goed de helte fan de Nederlânske gemeenten (59%) gjin oanfoljende subsydzjes foar it ferduorsumjen fan in wente, tal regelingen yn oare gemeenten rint op ta wol fjouwer. Dat docht bliken út in analyze troch Vattenfall fan alle Nederlânske enerzjysubsydzjes en oanfragen.\nYn de gemeenten Sint Anthonis en Nimwegen wurdt it ferduorsumjen op lokaal nivo it meast stimulearre. Ynwenners kinne dêr fjouwer gemeentlike subsydzjes oanfreegje, ûnder oare foar griene dakken of it oanskaffen fan sinnepanielen. Yn grutte stêden lykas Amsterdam en Rotterdam wurdt enerzjybesparring ek stimulearre mei trije lokale subsydzjes.\nLanlike subsydzjes foaral yn Noard-Nederlân populêr\nLanlik binne twa subsydzjes beskikber: de Subsydzje Enerzjybesparring Eigen Hûs foar isolaasjemaatregels (SEEH) en de Ynvestearringssubsydzje Duorsume Enerzjy foar duorsume enerzjyopwekking (ISDE). Dy subsydzjes wurde benammen yn de noardlike provinsjes oanfrege, lykas Grinslân en Fryslân.\nYn 2016 en 2017 waard de ISDE-subsydzje benammen oanfrege foar it oanskaffen fan in pelletkachel (50% fan de oanfragen) of waarmtepomp (32%). It pleatsen fan in sinneboiler of biomassatsjettel is minder populêr. Yn trochsneed waarden op 10.000 húshâldens 51 subsydzjeoanfragen tasein. De measte oanfragen waarden op It Amelân ynwillige. Op 10.000 húshâldens waarden dêr 426 oanfragen ôfhannele, wêrfan 78% foar waarmtepompen.\nSpoumuorre-isolaasje populêrste maatregel foar SEEH-oanfraach\nFan alle maatregels wiene spoumuorre-isolaasje (34%) en flier- of boaiemisolaasje (30%) yn 2017 it populêrst foar SEEH-oanfragen. De subsydzjeregeling waard troch húseigeners foaral yn East-Nederlân in protte brûkt: yn Gelderlân, Oerisel, Drinte, Grinslân en Fryslân waarden mear oanfragen tasein as yn oare provinsjes.\nYn trochsneed waarden op 10.000 húshâldens 28 SEEH-subsydzjeoanfragen by in gemeente yntsjinne. Aa en Hunze stimulearret isolaasje yn ferhâlding it meast. Dêr waarden de húshâlding nammentlik subsydzjes oanfrege foar hast fiif kear mear enerzjybesparjende maatregels as lanlik yn trochsneed (139).\nHBO-IT Talents Program bringt jong talint en ICT-bedriuwen byinoar Losse artikels lêze op Blendle kin aanst net mear Relevante farynformaasje Waadsee oersichtlik bondele yn ien app Moderne mobile telefoans dogge it net yn parten fan Grinslân en Drinte Nuon makket ek yn Fryslân plak foar Vattenfall “Selsridende auto kânsleas yn ’e stêd” Faksjuery: Omrin duorsumste bedriuw fan Nederlân


Tag: facebook messenger | Martech Zone\nGrutte makket der út as wy it wol wolle of net. Wylst ik net de grutste fan bin fan in protte fan dizze netwurken, om't ik myn ynteraksjes besjoch - binne de grutste platfoarms wêr't ik myn measte tiid trochbringe. Populariteit befoarderet partisipaasje, en as ik myn besteande sosjale netwurk wol berikke, dan binne it de populêre platfoarms wêr't ik se kin berikke. Merken dat ik sei besteande. Ik soe in kliïnt as persoan nea advisearje de


Konstruktivisme (keunst) - Wikipedy\nKonstruktivisme wie in artistike en boukeunstige beweging dy't yn Ruslân fanôf 1919 ûntstie en dy't it idee fan 'Keunst om de keunst' fersmiet. Men joech de foarkar oan keunst as in praktyk mei in sosjaal doel. Konstruktivisme hat men mei dwaande west oant om 1934 hinne; it hat in protte ynfloed hân op ûntjouwings yn de keunst fan de Weimarrepublyk en oare plakken, foar't it opfolge waard troch it Sosjaal Realisme (fral yn de Sovjetuny). Sûnt binne der inkeld mar spoaren fan fûn yn oare keunstbewegings.\nAgitprop-poster fan Majakovski\n3 Besibbe design streamings en stilen\nYn de skilderkeunst spile, koart foar de Earste Wrâldoarloch, de Russyske avant-garde in opfallend wichtige rol yn de ûntwikkeling fan de abstrakte keunst. Ut it rayonisme fan Mikhaïl Larionov en it suprematisme fan Kazimir Malevitsj helle Vladimir Tatlin it bekende konstrutivisme.\nUtgeande fan de kollaazje-technyk fan Pablo Picasso brocht er it reliëf yn de ûnderwerploze keunst en esposearre er sels 'sweevjende konstruksjes'. Neffens sabearre matematysk-technyske begjinselen waarden troch de konstruktivisten foaral geometryske foarmen yn de komposysje brocht en waard witten ôfsjoen fan alle subjektive ekspresje. De konstuktivisten waarden foaral meislepe troch harren ûntsach foar masjines, de arsjitekt en tapaste technyske bousels; sy seagen dêr fêstichheid yn foar harren stribjen nei dúdlikens en presisens en tsjin subjektyf yndividualisme. Skilderjen wie yn it foarste plak in objektive stúdzje, in stiif trochsetten fan de strangste ferienfâldiging fan de skilderkeunstige middels, oant der úteinlik neat oars oerbleau as it ferneamde fjouwerkante swarte flak fan Malevitsj.\nFan hjirút waard de skilderkeunst fan de grûn ôf opnij opboud. Gjin sykjen nei subjektyf uteringsferlet, mar nei de meast basale mooglikheden dy't ôflaat wurde kinne fan it swarte fjouwerkant, de saneamde konstruktivistyske of supramatistyske eleminten. Dy konstruktivistyske eleminten binne bygelyks: twa swarte flakken neist en tsjin elkoar oan (in horizontale ferlinging fan it swarte kwadraat), in swart fjouwerkant rjocht boppe en tsjin in oar oan (in fertilale ferlinging fan it swarte kwadraat), ensafuorthinne. Dan de sirkel, de trijehoeke, ensf. De yngewikkelde en fansels teoretysk filosofyske disusjes fan de konstruktivisten waarden fêstlein yn in soad manifesten en avant-gardistyske programma's, benammen yn de perioade fan 1915 oant 1920.\nFia it Bauhaus yn Weimar, mei El Lissitzky, en De Styl fan Theo van Doesburg en Piet Mondriaan in Leiden krong it konstruktivisme nei de oarloch (WK II) West-Europa yn. Wylst Mondriaan syn horizontaal-fertikale komposysje kreëarre, brocht Van Doesburg mei diagonalen in mear dynamysk konstruktivisme.\nNaum Gabo en Antoine Pevsner wiene doe al útwaakst ta de wichtichste Russyske eksponinten fan de beweging.\nFrantišek Kupka, László Moholy-Nagy en Victor Vasarely wiene ek fertsjinstlike foar it konstruktivisme.\nIt konstruktivisme wie fan 1917 oant 1921 de offisjele keunst fan de Russyske revolúsje. Tal fan moderne keunstners, ek Kandinski en Tatlin, besetten wichtige offisjele posten, sa as learaar oan de keunstakademy fan Moskou. Mar nei 1920 waarden de nijmoadrige úteringen fan keunst feroardiele troch it regear as ûnbegryplik foar de gewoane man en yn striid mei it algemien belang. Om 1922 hinne, wiene de konstruktivistyske aktiviteiten al hast beheind ta tapaste keunst. Begjin jierren '30 waard dizze keunstfoarm lykwols bestimpele as te 'bourgeois' en waarden keunstners oantrune ta 'herfoarming'. Neffens guon sovjetwittenskippers wie der fan 1932 oant 1936 noch in soart fan 'oergongsstyl', dy't oantsjut wurdt as it postkonstruktivisme. Yn de jierren 60 komt der wer omtinken foar it wurk fan de konstruktivisten en fanôf de 90er jierren binne wer in oantal gebouwen set yn de styl fan it konstruktivisme fan de jierren 20; ûnder oaren it winkelkompleks 'Tri kita' oan de Minskoje sjosse (de dyk fan Moskou nei Minsk).\nBesibbe design streamings en stilenBewurkje\nKonstruktivistysk design is famylje fan ûnder oare de folgjende design streamingen en stilen:\nOfbylden dy't by dit ûnderwerp hearre, binne te finen yn de kategory Constructivism fan Wikimedia Commons.\nOpfrege fan "https://fy.wikipedia.org/w/index.php?title=Konstruktivisme_(keunst)&oldid=1001761"


Te Mâl: twa talen foar elk bern | Omrop Fryslân (advertinsje)\nTe Mâl: twa talen foar elk bern 06 jan 2005 - 17:20\nDe Fryske aksjegroep Te Mâl komt yn it gewear tsjin de neffens de aksjegroep destruktive plannen fan 'e provinsje op it mêd fan it Fryske taalûnderwiis. Te Mâl is poer op it ferleegjen fan 'e kearndoelen foar it Frysk tsjin. Te Mâl freget him ôf hoe't bern posityf foar it Frysk oer stean kinne, as de taal minderweardich makke wurdt. Te Mâl sil de kommende tiid alle steateleden bewurkje en buttons ferspriede mei de tekst 'twa talen foar elk bern'.\nKorreksje meldeTrefwurden: argyfLês foarView the discussion thread.Diel dit berjocht op: 06-01Amelân yn aksje foar Azië 06-01Brân yn skipsbedriuw Dronryp Besjoch ek...


Bynt fan 10 maaie 2016 17:20 | Omrop Fryslân\nBynt fan 10 maaie 2016 17:20\nHoe komt it mei Douwe Bob op it Songfestival?\nJûn stiet Douwe Bob foar Nederlân yn de heale finale fan it Eurovisie Songfestival. En it songfestival soe it songfestival net wêze, as der net allegear reltsjes en opskuor wêze soe. Afke Boven praat ús by oer it lêste nijs, én oer de Fryske ynput by dit optreden.\nDe mem fan Grutte Pier\nYn ús rige oer it Boerinnekoar fan Grutte Pier, binne we jûn by ien fan de froulju thús. De koarleden krigen de opdracht om as memmen fan Grutte Pier - want dy rol spylje se yn it stik, in brief te skriuwen oan harren soan.\nDe molkboer ferdwynt\nYn it tiid dat de grientepakketten en boadskippebesoarchtsjinsten hieltyd mear terrein winne, is de molkboer in útstjerrend berop. Joop Zwaagstra fan Dokkum hâldt op mei syn SRV-wein, en wy mochten mei op ien fan syn lêste sutelrûntsjes.


Speedboatpiraten net ferfolgje | Omrop Fryslân Skip to main content\nSpeedboatpiraten net ferfolgje 09 sep 2009 - 11:30\n0 reaksjes Speedboatracers kinne net ferfolge wurde\nDe plysje kin foarearst net optrede tsjin de speedboatpiraten fan Jistrum. De mannen hiene op YouTube in filmke set dêr't yn te sjen wie dat se mei hege snelheid by de wâl del fearen. De minsken op de kant krigen de folle laach en waarden dweiltrochwiet. De plysje hat oerlis hân mei it Iepenbier Ministearje om te besjen oft se de mannen ferfolgje kin, mar op grûn fan de YouTube-bylden kin dat net. De speedboatpiraten wurde wol ekstra yn de gaten hâlden.\nKorreksje meldeLês foarTrefwurden: argyfView the discussion thread.Diel dit berjocht op: 09-09Frou omkaam by ûngelok Elslo 09-09Kampanje foar elektrysk fytse Besjoch ek...


Súdlannen betelje mei Nuon-jild | Omrop Fryslân (advertinsje)\nSúdlannen betelje mei Nuon-jild 06 des 2006 - 11:18\n0 reaksjes De ûntwikkeling fan de nije wyk Súdlannen by Ljouwert moat ûnder mear betelle mei Nuon-jild. Dat fine de gemeentebestjoeren fan Ljouwert, Menameradiel en Littenseradiel. Se hawwe in minskiplike brief mei dat fersyk oan de provinsje stjoerd. Yn de nije wyk komme 6500 wenten, kantoaren en bedriuwen. Yn it gebiet sil in protte omtinken jûn wurde oan tema's lykas duorsumens, wetter en enerzjy.\nKorreksje meldeTrefwurden: argyfLês foarView the discussion thread.Diel dit berjocht op: 06-12Foarearst gjin akwadukt Lemmer 06-12Stroobossertrekwei yn 2008 ticht Besjoch ek...


Wrak Assi Eurolink sil fersinke | Omrop Fryslân (advertinsje)\nWrak Assi Eurolink sil fersinke 09 okt 2003 - 00:00\nIt wrak fan de Assi Eurolink dat sa'n 75 kilometer boppe Skylge leit, wurdt fersonken yn de grûn. Dat hat it ministearje fan Ferkear en Wettersteat besletten. De stookoalje wurdt no út it skip helle om foar te kommen dat der skea oan it miljeu ûntstiet. Earst soe it wrak út see helle wurde, mar dat is te djoer. No bliuwt it lizzen. It sân wurdt derûnder weihelle, sadat it skip foar in part yn de grûn sakket. De kosten binne foar de eigner.


Memoirs of a Geisha (film) - Wikipedy\nprodusint Lucy Fisher\nsenario Robin Swicord\nbasearre op de roman fan Arthur Golden\nkamerarezjy Dion Beebe\nhaadrollen Zhang Ziyi\nvoice-over Shizuko Hoshi\nbyrollen Gong Li\npremiêre 29 novimber 2005\nsjenre hist. romantyske dramafilm\ntaal Ingelsk (ek in bytsje Japansk)\nopbringst $162,2 miljoen\nprizen 3× Oscar\n3× BAFTA Award\nMemoirs of a Geisha is in Amerikaanske histoaryske romantyske dramafilm út 2005 ûnder rezjy fan Rob Marshall, mei yn 'e haadrollen Zhang Ziyi, Suzuka Ohgo, Gong Li, Michelle Yeoh en Ken Watanabe. De titel betsjut: "Memoires fan in Geisha". De film wie basearre op 'e roman mei deselde namme fan Arthur Golden út 1997. It ferhaal folget it libben fan it Japanske famke Chiyo, dat yn 'e 1920-er jierren as bern troch har ferearmoede âldelju ferkocht wurdt om geisha te wurden. Memoirs of a Geisha konsintrearret him benammen op 'e selsopoffering dy't fan geisha's yn it Japan fan foar de Twadde Wrâldoarloch ferwachte waard en op 'e swierrichheden fan geisha's om in plak yn 'e nei-oarlochske maatskippij te finen. De film krige mingde resinsjes fan 'e Westerske filmkritisy en waard yn 'e Folksrepublyk Sina ferbean. Yn 'e bioskopen ûntjoech er him ta in beskieden kommersjeel súkses. Memoirs of a Geisha wûn ferskate prizen, wêrûnder trije Oscars, in Golden Globe, trije BAFTA Awards en in Satellite Award.\n4.1 Westerske wrâld\n4.2 Japan en Sina\nChiyo Sakamoto, in jong famke út in ferearmoede húshâlding yn in ôfhandich fiskersdoarp, wurdt troch har heit yn 'e mande mei har suster Satsu ferkocht oan in okiya, in geishahûs, sadat er fan it jild de fersoarging fan harren slim sike mem betelje kin. Chiyo bedarret yn 'e okiya fan "mem" Kayoko Nitta, yn Kyoto, mar Satsu wurdt ôfwiisd om't se net moai genôch wêze soe om geisha te wurden; sy wurdt ynstee oan in bordeel ferkocht. Yn 'e okiya fan mem Nitta komt Chiyo yn 'e kunde mei "beppe", dy't it geishahûs earder bestjoerd hat, en "muoike", de assistinte fan mem. Fierders wenje der Hatsumomo, in geisha dy't tige tsjep, mar ek wreed is, en in oar jong famke dat "Pompoentsje" neamd wurdt en mei wa't Chiyo daliks befreone rekket.\nChiyo is wanhopich om Satsu werom te finen, en nei ferrin fan tiid heart se fan Hatsumomo dat Satsu by de okiya oan 'e doar west hat. Hatsumomo twingt Chiyo om te dwaan wat se seit yn ruil foar de ynformaasje oer hokker bordeel Satsu yn wurket. As se it har einlings fertelt, glûpt Chiyo fuort en siket se Satsu op. De beide susters meitsje plannen om 'e oare deis tegearre út te naaien. As Chiyo dy jûns weromkeart yn 'e okiya, ûntdekt se dat Hatsumomo yn in skuorke op it binnenplak seksuële omgong hat mei har frijer Koichi. Se wurde allegearre trappearre troch mem Nitta en muoike. Mem ferbiedt Hatsumomo om Koichi ea noch te sjen, en se lit de okiya op 't slot dwaan, sadat nimmen der noch út- of ynglûpe kin.\nChiyo besiket dêrom oer it dak te ûntsnappen om har ôfspraak mei Satsu net mis te rinnen, mar se sakket troch it dak hinne en rekket earnstich ferwûne. Sadwaande giet se foarearst nearne mear hinne, en fan Satsu, dy't nei útnaaid te wêzen net werom kin nei it bordeel, sjocht noch heart se ea wat werom. Mem Nitta lit Chiyo fersoargje troch in dokter, dêr't de skuldelêst fan Chiyo oan 'e okiya noch fierder troch oprint. Om har te straffen leit mem har oplieding ta geisha stil, sadat se fan no ôf oan in ienfâldige tsjinstfaam wêze sil. Ek jout se har in brief dat in skoft lyn út har doarp arrivearre is, wêryn't tynge dien wurdt fan it ferstjerren fan har mem, en, koarte tiid letter, fan har heit.\nOp in dei, as Chiyo gûlend oan 'e igge fan 'e rivier sit, alhiel telider slein oer har útsichtleaze sitewaasje, wurdt se oansprutsen troch in rike jongeman, beselskippe troch in pear foarname geisha's dy't him oansprekke as "foarsitter". Om har op te fleurjen, keapet er wetteriis mei in smaakje foar har en jout har in bûsdoek mei in muntstik deryn dêr't se mear as in moanne fan ite kin. Ynstee giet se nei de pleatslike sjinto-timpel, dêr't se de munt as jefte weijout en yn in gebed har winsk útsprekt dat se de foarsitter weromsjen sil en ûnderdiel fan syn libben wurde mei. Syn bûsdoek, lykwols, bewarret se as har grutste skat. Ynspirearre troch it foarfal, nimt se har fan dy dei ôf foar om alle obstakels te oerwinnen om dochs geisha te wurden.\nFerskate jierren letter makket Pompoentsje har debút as maiko (learling-geisha) ûnder Hatsumomo har wrede ûnderrjocht. Chiyo hâldt goede moed dat sy dy status ek ris berikke sil, hoewol't ûndúdlik is hoe, mei't se noch altyd inkeld in tsjinstfaam yn 'e okiya is. Dy winter komt de foaroansteande geisha Mameha, de wichtichste rivale fan Hatsumomo, lykwols del yn 'e okiya. Se docht mem Nitta in oanbod dat dy net ôfwize kin, oangeande de oplieding fan Chiyo ta geisha. Dêrfoar moat Chiyo alle tiid ynhelje dy't ferlern gien is trochdat se as tsjinstfaam wurke, mar dat slagget har. Chiyo wurdt in maiko en kriget fan Mameha de geishanamme Sayuri taparte. Har súkses makket Hatsumomo, dy't har dochs al net lije mocht, oergeunstich.\nMameha bringt Sayuri by in sûmowrakselwedstryd yn 'e kunde mei twa fan har klanten, de ûndernimmer Ken Iwamura, dy't deselde as de foarsitter blykt te wêzen, en dy syn sakepartner Nobu. De mannen hawwe tegearre yn 'e Twadde Sineesk-Japanske Oarloch yn Mantsjoerije fochten, en dêrby hat Nobu it libben fan 'e foarsitter rêden. Nobu is dêrby slim ferwûne rekke en draacht dêr noch altyd de groeden fan. Hy is in rjochtlinich man dy't net folle op hat mei geisha's. As Hatsumomo by de wedstryd ferskynt, is Mameha bang dat se besykje sil Sayuri te sabotearjen. Dêrom jout se har opdracht om te bearen as mei se Nobu graach lije, mei't Mameha wit dat Hatsumomo Nobu net útstean kin. Tsjin alle ferwachtings yn rekket Nobu ûnder de yndruk fan Sayuri, dy't dêr sels hielendal net wiis mei is om't se inkeld eagen hat foar de foarsitter.\nOm har populariteit te fergrutsjen, organisearret Mameha letter in feiling foar de mizuage (ûntfamming) fan Sayuri. Dêrnei sil se in folleard geisha wêze. It is de bedoeling dat de ûntfamming safolle mooglik opbringt, want de oerienkomst fan Mameha mei mem Nitta wie dat Sayuri binnen in healjier nei har geisha-wurden alle skulden oan 'e okiya ôfbetelle hawwe soe. Hatsumomo besiket it proses te dwerseidzjen troch falske geroften oer Sayuri te fersprieden, dy't geregeldwei seksuële omgong mei sljochtwei fiskers en seelju hawwe soe. Om dat tsjin te gean beävensearret Mameha foar Sayuri in optreden as dûnseresse foar in selekt selskip fan pommeranten, ûnder wa de grizelige dokter "Krab" en har eigen danna (patroan), de baron. Neitiid stiet de baron derop dat Sayuri foar it kersebluossemfeest op syn lângoed oanwêzich wêze sil, op in datum dat Mameha der net by wêze kin.\nAs Sayuri dêr is, lokket de baron har mei nei in fertrek dêr't se allinnich binne, dêr't er har tsjin har wil útklaait en har fernederet troch har neaken te besjen. Werom yn Kyoto is Mameha lulk op har om't se derfan útgiet dat Sayuri seksuële omgong mei de baron hân hat. Sayuri besiket har fan it tsjindiel te bewissigjen, mar Mameha bliuwt erchtinkend. De ûntfamming fan Sayuri wurdt wûn troch dokter "Krab", foar it rekôrbedrach fan 15.000 yen, wêrmei't al har skulden yn ien klap mear as ôflost binne. Mameha bychtet letter op dat de baron eins de heechste bieder wie, mar dat se beard hat dat doker "Krab" syn bod heger wie. (De ymplikaasje is dat Mameha fereale is op 'e baron.) Se leaut no dat Sayuri net mei de baron sliept hat, want hokker man soe safolle betelje wolle foar wat dat er fergees al hân hat?\nMem Nitta, dy't alhiel yn 'e wolkens is mei de gong fan saken, makket bekend dat Sayuri har erfgenamte is as berêdster fan 'e okiya. Dêrmei slacht se sawol de hoop fan Pompoentsje op it berikken fan dy posysje, as dy fan Hatsumomo om fia de swakke Pompoentsje sizzenskip oer de okiya te krijen, de grûn yn. It betsjut de ein fan 'e freonskip tusken Sayuri en Pompoentsje. Nei't Sayuri weromkeart yn 'e okiya fan har muzuage-seremoanje, treft se in dronken Hatsumomo oan yn har keamer. Hatsumomo hat tusken har besittings de bûsdoek fan 'e foarsitter fûn en de beide geisha's reitsje behelle yn in gefjocht om it ding. Dêrby wurdt in petroaljelamp omreage, mei as gefolch dat der in brân ûntstiet dy't de okiya slimme skea tabringt. De ferbittere Hatsumomo wurdt neitiid troch mem Nitta út 'e okiya ferballe.\nUnderwilens is de Twadde Wrâldoarloch oan 'e gong, en de súksesfolle karriêre fan Sayuri as geisha wurdt ôfsnien as de earste Amerikaanske bombardeminten fan Japanske stêden plakfine. Op befel fan 'e oerheid wurde de ynwenners fan 'e hanamachi, de buerten fan 'e stêden dy't bedoeld binne foar fermaak en dêr't ek alle okiya steane, evakuëarre. De foarsitter soarget dat Mameha oan it wurk kin as ferpleechkundige, wylst Sayuri beskûl fynt op it plattelân, by goekunde fan Nobu.\nNei't ferskate jierren foarbygien binne en Japan ûnderwilens troch de Amerikanen beset is, wurdt Sayuri dêr opsocht troch Nobu. Hy freget har om wer geisha te wurden, sadat se de Amerikaanske kolonel Derricks foar him beynfloedzje kin, fan wa't er tastimming nedich is om syn fabryk wer opstarte te meien. Sayuri siket Mameha op, dy't mei tsjinnichheid har help taseit, en Pompoentsje, dy't no as prostituee wurket en folle lokkiger liket te wêzen as yn har âlde libben. Mei Nobu, de foarsitter, kolonel Derricks en inkele oare Amerikaanske ofsieren fleane de trije geisha's nei de Amami-eilannen. Dêr docht de kolonel oan Sayuri in ûnearber foarstel, mar hja wiist him ôf en leit him út dat geisha's gjin hoeren binne.\nNeitiid komt Nobu by har en fertelt har dat er smoarfereale op har is. Sayuri, dy't sels smoar is op 'e foarsitter, is dêr hielendal net wiis mei. Nobu freget har oft se mei Derricks sliept hat, want mocht dat sa wêze, dan wol er neat mear fan har witte. Sayuri beswart him dat dat net sa is, mar neitiid betinkt se dat soks de iennichste manear is om fan him ôf te kommen. Dêrom ferliedt se Derricks en freget se Pompoentsje om derfoar te soargjen dat Nobu har mei Derricks op bêd sjocht. It docht lykwols bliken dat Pompoentsje hielendal net sa lokkich mei har nije libben is as se beart, en dat se eins noch altyd wrokket oer it feit dat Sayuri har de okiya ôfnommen hat. Dêrom nimt se net Nobu mei om Sayuri mei Derricks op bêd te ûnderbrekken, mar de foarsitter. Sayuri beseft dat it no nea mear wat wurde kin tusken har en de foarsitter. Se klimt nei it heechste part fan it eilân en lit dêr de bûsdoek, dy't se al dy jierren bewarre hie, fuortwaaie op 'e wyn.\nWerom yn Kyoto kriget Sayuri net folle letter fia mem Nitta in útnûging om yn in teehûs te kommen, dêr't in rike klant har moetsje wol. Se ferwachtet Nobu te sjen, mar it blykt ynstee de foarsitter te wêzen. Hy fertelt har dat Nobu heard hat fan har en Derricks, en dat er har nea mear sjen wol. Hy bychtet no ek op dat hy it wie, dy't Mameha oantrune hat om Sayuri ta geisha op te lieden. Krekt as Sayuri hat ek hy nea dy moeting oan 'e igge fan 'e rivier ferjitte kinnen. Mar doe't Nobu belangstelling foar har krige, hold er him yn, want de man hie ommers syn libben rêden. Sayuri bekent har leafde foar de foarsitter en se tútsje inoar.\nChiyo Sakamoto / Sayuri Nitta Zhang Ziyi\nde jonge Chiyo Suzuka Ohgo\nChiyo / Sayuri op jierren (voice-over) Shizuko Hoshi\nHatsumomo Gong Li\nMameha Michelle Yeoh\nfoarsitter Ken Iwamura Ken Watanabe\nNobu Kōji Yakusho\nPompoentsje (Pumpkin) Youki Kudoh\nde jonge Pompoentsje Zoe Weizenbaum\n"mem" Kayoko Nitta Kaori Momoi\n"muoike" Tsai Chin\nkolonel Derricks Ted Levine\nKoichi Karl Yune\nde baron Cary-Hiroyuki Tagawa\ndokter "Krab" Randall Duk Kim\nSatsu Sakamoto Samantha Futerman\nKorin Eugenia Yuan\nheit Sakamoto Mako Iwamatsu\nmem Sakamoto Elizabeth Sung\n"beppe" Nitta Kotoko Kawamura\nde generaal Kenneth Tsang\nluitenant Hutchins Paul Adelstein\nKoart nei't yn 1997 de roman Memoirs of a Geisha, fan skriuwer Arthur Golden, publisearre wie, kochten filmprodusinten Douglas Wick en Lucy Fisher dêr foar $1 miljoen de filmrjochten op foar Red Wagon Entertainment, mei finansjele stipe fan it gruttere Columbia Pictures. It jiers dêrop wie regisseur en produsint Steven Spielberg fan doel om it boek te ferfilmjen nei't er klear wie mei Saving Private Ryan. Spielberg woe der in Ingelsktalige film fan meitsje, wylst it foartiid de bedoeling west hie dat it in Japansktalige film wurde soe. David Geffen, ien fan 'e oare oprjochters fan Spielberg syn DreamWorks Pictures, besocht him lykwols ôf te bringen fan syn foarnimmen om Memoirs of a Geisha te meitsjen, om't er it ferhaal net goed genôch fûn. Ien en oar soarge foar fertraging, en yn 2002, doe't Spielberg ûnderwilens û.m. Minority Report en Catch Me If You Can makke hie, besleat er Memoirs of a Geisha oan in oare regisseur oer te dragen en sels inkeld as produsint by it projekt belutsen te bliuwen.\nDêrop fregen Wick en Fisher Rob Marshall foar de rezjy, dy't wol belangstelling hie om in 'gewoane' film te meitsjen nei't er twa musicals (Annie en Chicago) regissearre hie. Marshall wurke op basis fan in senario dat skreaun wie troch Robin Swicord. De kamerarezjy wie yn 'e hannen fan Dion Beebe, wylst de filmmuzyk fersoarge waard troch John Williams. Memoirs of a Geisha waard in ko-produksje fan 'e filmstudio's Columbia Pictures, DreamWorks Pictures, Spyglass Entertainment, Amblin Entertainment en Red Wagon Entertainment, dêr't in budget fan $85 miljoen foar beskikber wie.\nFan 'e trije wichtichste aktrises yn 'e film, Zhang Ziyi, Gong Li en Michelle Yeoh, hie net ien in etnysk Japanske eftergrûn. Hja giene seis wiken lang op training om te learen wat it is om in geisha te wêzen. Dêrby waarden harren tradisjonele geisha-praktiken lykas Japanske muzyk, Japanske dûns en de teeseremoanje bybrocht.\nAntropologe Liza Dalby waard oanlutsen om by de produksje fan 'e film as adviseur te fungearjen oangeande kulturele saken. Hja soe letter yn in fraachpetear sizze dat hoewol't Marshall en de produsinten har geregeldwei nei har miening fregen, se dêrnei oer it algemien trochsetten wat se dochs al fan doel west hiene. Dalby omskreau Memoirs of a Geisha as "in fergriemde kâns" om 'e foaroarlochske Japanske maatskippij, wat geisha's oanbelange, akkuraat wer te jaan.\nDe opnamen fan Memoirs of a Geisha fûnen plak op lokaasje yn it Japanske Kyoto en op in spesjaal boude filmset op in ranch yn Thousand Oaks, yn 'e Amerikaanske steat Kalifornje. De measte binnendoarsênes waarden opnommen yn 'e Sony Pictures Studios yn Culver City (Kalifornje). De opnamen begûnen op 29 septimber 2004 en duorren oant 31 jannewaris 2005.\nUnder de postproduksje fan Memoirs of a Geisha hiene de lûdseditors der in hiele put oan om it Ingelsk fan 'e cast fersteanber te meitsjen. It meastepart fan 'e akteurs bestie nammentlik út Sinezen en Japanners, wêrfan't guon gjin Ingelsk sprieken en by de opnamen gebrûk makke hiene fan út 'e holle learde fonetyske tekstregels. De lûdseditors moasten de dialooch ferbetterje troch missende of ûnfersteanbere klanken en wurdlidden út oare opnamen te knippen en yn te plakken. Dy prestaasje soe letter beleanne wurde mei in nominaasje foar de Oscar foar bêste lûdsmontaazje.\nDe distribúsje fan Memoirs of a Geisha waard fersoarge troch Sony Pictures Releasing. De film gie op 29 novimber 2005 yn premiêre yn 'e Japanske haadstêd Tokio. Yn Japan hie de film de titel Sayuri, nei de geishanamme fan 'e haadpersoan. Op 9 desimber iepene Memoirs of a Geisha yn 'e Amerikaanske bioskopen. It soundtrackalbum kaam al op 22 novimber 2005 út.\nYn 'e Westerske wrâld krige Memoirs of a Geisha fan 'e filmkritisy mingde resinsjes. Yn The Washington Times waard de film omskreaun as "in wielderich trouwe […] adaptaasje". De Londenske Evening Standard ferliek Memoirs of a Geisha mei it bekende mearke Jiskepûster en hie in protte lof foar Gong Li yn 'e rol fan Hatsumomo, de wichtichtste antagonist yn 'e film. De resinsint fan 'e Daily Record, in krante út Glasgow, skreau: "de wrâld fan 'e geisha's wurdt skildere mei sa'n mjitte fan yntym detail dat er tiidleas liket, oant de oarloch, en dêrmei de moderne wrâld, in ein oan it mearke makket."\nDe New Statesman hie lykwols krityk op 'e plot en stelde dat Memoirs of a Geisha "it lytse bytsje faasje dat de film hie, ferliest" nei't Hatsumomo har ôfjûn hat, "en útinoarfalt yn it iene prachtige plaatsje nei it oare." Ek stelde deselde resinsint dat de film "de wittenskiplike toan fan it orizjineel falle lit om 'e soapsearje bleat te lizzen dy't ûnder dat oerflak boarrelet."\nOp 'e webside Rotten Tomatoes, dy't resinsjes sammelet, hie Memoirs of a Geisha in ûndergemiddeld goedkarringspersintaazje fan 35%, basearre op 164 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[De film] is minder nuansearre as syn boarnemateriaal; it mei in wielderich útfierde produksje wêze, mar it azemet likegoed de simplistyske sfear fan in soapsearje." Op Metacritic, de wichtichste konkurrint fan Rotten Tomatoes, behelle Memoirs of a Geisha in goedkarringspersintaazje fan 54%, basearre op 38 resinsjes.\nJapan en Sina[bewurkje seksje | boarne bewurkje]\nYn Japan en Sina wiene de resinsjes foar Memoirs of a Geisha mingd oant negatyf. Yn it foarste plak ûntstie der opskuor oer de casting fan 'e film, mei't fan alle trije wichtichste aktrises dy't geisha's spylje net ien út Japan komt of in etnysk Japanske eftergrûn hat. Zhang Ziyi (Chiyo/Sayuri) komt út Sina en foar Gong Li (Hatsumomo) jildt itselde, al naam sy yn 2008 de Singapoereeske nasjonaliteit oan, wylst Michelle Yeoh (Mameha) in Maleizyske aktrise fan etnysk Sineesk komôf is. De produsinten fan 'e film ferdigenen de kar foar dy aktrises troch derop te wizen dat it har om "aktearkwaliteit en nammebekendheid" gie en net om 'e fraach oft se wol de juste etnisiteit hiene. Nettsjinsteande dy útlis (of miskien wol dêrtroch) naam in diel fan it Japanske publyk oanstjit oan 'e castingkar. Oaren hiene krityk op 'e ôfskildering fan 'e geisha's yn 'e film, dy't se net akkuraat en tefolle ferwesterske fûnen. Japanolooch Peter MacIntosh stelde dat de film dúdlik net makke wie mei in Japansk bioskooppublyk op it each, en dat eltsenien dy't wat kennis hie fan 'e Japanske kultuer him oer de film besauwe soe.\nDe fijannichste reäksje op Memoirs of a Geisha kaam lykwols út 'e Folksrepublyk Sina, dêr't de fertoaning fan 'e film troch de steatssensuer ferbean waard. Dat hie te krijen mei de eftergrûn fan 'e film, dy't rint fan 'e 1920-er jierren oant en mei de 1940-er jierren, en dêrtroch sawol de perioade fan 'e Twadde Sineesk-Japanske Oarloch as de Twadde Wrâldoarloch omfiemet. Dat wie in snuorje wêryn't de Japanners rûnom oarlochsmisdieden yn Sina begiene en tsientûzenen Sineeske (en oare) froulju twongen om as "treastfamkes" (in eufemisme foar prostituee) yn bordelen fan it Keizerlike Japanske Leger te wurkjen. De casting fan Sineeske aktrises as geisha's (ek al binne dat gjin prostituees) foel dêrtroch yn Sina hielendal ferkeard. Dêrby kaam noch dat yn 'e film it personaazje Nobu, dat yn Mantsjoerije tsjin 'e Sinezen fochten hat, omskreaun wurdt as in oarlochsheld. Om't de film inkeld fan it Japanske eachpunt út makke is, en sa'nent yn Japan doedestiden perfoarst as oarlochsheld beskôge waard, doocht dy útspraak eins histoarysk sjoen wol. It is lykwols in gefoelige kwestje dy't yn Sina begryplikerwize kwea bloed sette, ek al wurdt de oarloch yn 'e film mar sydlings neamt.\nYn 'e Feriene Steaten en Kanada brocht Memoirs of a Geisha yn 'e bioskopen $57 miljoen op, en yn alle oare lannen en territoaria $105,2 miljoen. Yn Japan hie de film mar in hiel tuskenbeiden resultaat, nettsjinsteande it feit dat it in bigbudgetfilm mei in Japansk tema wie. Dat hie der nei alle gedachten mei te krijen dat de geisha's en harren kultuer yn 'e film net akkuraat werjûn wurde. Yn 'e Feriene Steaten ûnderfûn Memoirs of a Geisha benammen konkurrinsje fan King Kong, The Chronicles of Narnia en Fun with Dick and Jane. Wrâldwiid kaam de opbringst út op $162,2 miljoen. Ofset tsjin in budget fan $85 miljoen betsjutte dat in winst fan $77,2 miljoen minus marketingkosten. Dêrmei wie Memoirs of a Geisha in beskieden kommersjeel súkses.\nMemoirs of a Geisha krige ferskate prizen en nominaasjes. By de Golden Globes waard de film yn jannewaris 2006 nominearre yn twa kategoryen, wêrûnder dy foar bêste aktrise yn in dramafilm (Zhang Ziyi). Hy wûn de Golden Globe foar bêste orizjinele filmmuzyk (John Williams). By de Oscars, letter datselde jiers, waard de film nominearre foar seis prizen, wêrûnder bêste orizjinele filmmuzyk, bêste lûdsmontaazje en bêste lûdsmixing. Hy wûn de Oscars foar bêste kamerarezjy (Dion Beebe), bêste artdirection (John Myhre en Gretchen Rau) en bêste kostúmûntwerp (Colleen Atwood).\nBy de Britske BAFTA Awards waard Memoirs of a Geisha ek nominearre foar seis kategoryen, wêrûnder bêste aktrise (Zhang Ziyi), bêste produksje-ûntwerp en bêste fisazjy. Hy wûn de BAFTA's foar bêste kamerarezjy, bêste kostúmûntwerp en de spesjale Anthony Asquith Award for Achievement in Film Music. Fierders waard de film ek nominearre foar njoggen Satellite Awards, wêrfan't ien wûn, foar bêste adaptearre senario (Robin Swicord). Zhang Ziyi waard foar har rol ek noch nominearre foar de Screen Actors Guild Award foar bêste aktrise en de NAACP Image Award foar bêste aktrise.\n(in) Ynformaasje oer Memoirs of a Geisha yn 'e Internet Movie Database (IMDb)\nOpfrege fan "https://fy.wikipedia.org/w/index.php?title=Memoirs_of_a_Geisha_(film)&oldid=1061430"\nFilm fan Spyglass Entertainment\nFilm fan Rob Marshall\nFilm mei in Japansk tema\nDizze side is it lêst bewurke op 23 jan 2022 om 18.12.


Laatste nieuws - Lêste nijs 2019 en 20\nWêr kinne se it better oan besteegje as oan de Sweltsjerige?\nDe provinsje freget inisjativen foar it Frysk en it ûnderwiis.\n(LC 25 sept 2020)\nDe sweltsjerige past perfekt. Foar de leeftyd 6-12 komt der fierstente min út. Audiofrysk hat in rige fan 6 en ien fan 7 boeken makke de lêste jierren.\nDe Sweltsjeboeken: In sterk merk!\nNasjonale Foarlêsdagen - Voorleesdagen\nFan 25 jan. oant 2 feb. binne twa searjes berneboeken fergees del te heljen en te belústerjen by Audiofrysk. Sa hawwe ek wat âldere bern moaie ferhalen dy’t foarlêzen wurde. Alle acht harkboeken út de Mentha Minnema-rige en de seis Traveliers-boeken kinne foar nul sinten ophelle wurde by Luisterrijk.\nYnstallaasje fan de Berneboeke Ambassadeur\nYn basisskoalle Loevestein op 'e Gordyk waard Lida Dykstra troch de wethâlder fan Opsterlân offisjeel beneamd as Berneboeke Ambassadeur. Se krige de amtsketen omhongen en mei dy twa jier lang rûnom drage om it belang fan Fryske berneboeken út te dragen.\nNjonken in kwis foar de bern wie der ek in moaie foarstelling fan Knûkel, it teaterselskip fna Paul van Dijk.\nDe winner fan de kwis mocht in berneboek út de koffer útsykje. It waard:\nIn hiele goede kar. De sweltsjerige is dus fertsjintwurdige yn de berneboekekoffer, dy't Lida rûnom op de skoallen bringt.\nMoandei 2 des 2019 hawwe 7 skriuwers, in foarmjouwer, 2 yllustratoaren en 1 redakteur it ferskinen fan de twadde rige Sweltsjesboeken mei-inoar fierd yn de Twadde Keamer fan Audiofrysk.\nSweltsjes 2 De poster Ek del te laden as pdf: Klik hjirre.\nFeestlike oanbieding Sweltsjes 2\nWout Zijlstra krige it earste eksimplaar fan Wouter wol de sterkste wêze, omdat er sels yn dat boekje foarkomt.\nWy wiene te gast op OBS De Wielen yn Ljouwert by de groepen 4 en 5. Dy sieten fol oandacht foar de skriuwers dy't oer harren ferhalen fertelden en ek in stikje foarliezen. En se seage hoe't de yllustratoaren wurken. Willemke Brouwer hie sels har tekentablet meinommen om it sjen te litten.\nDe twadde rige Sweltsje boeken is nei de printer ta.\nFoar mear ynformaasje sjoch de folder.\nHjoed krige Douwe de Bildt it earste eksimplaar fan it nije harkboek De Jorwerter Dweilstikken oanbean.\nDe Bildt hat de ferhalen sels ynlêzen en sa komme se noch tichter by jo. Foar mear ynformaasje sjoch op de side fan De Jorwerter Dweilstikken.\nFiif nije harkboeken\nNei in tiid fan relative rêst komme der no fiif nije audiotitels út:\nfan Koos Tiemersma In aap klimt út de beam en de ferhalebondel Ik bedoel mar (skreaun ûnder de namme Froon Akker). Beide harkboeken wurde foarlêzen troch Geartsje de Vries.\nElske Schotanus - Wurk, in moderne roman oer wurk en keunst, ynlêzen troch Arjan Hut.\nAte Grypstra - It beest fan de Westereen, in fryske horrorstory, foarlêzen troch Douwe Kootstra.\nDouwe de Bildt - De Jorwerter Dweilstikken, humoristyske,ûntroerende en soms sterke ferhalen, dy't mei fjoer ferteld wurde - kear op kear - oan de stamtafel fan it kafee yn Jorwert. De Bildt hat it sels foar Audiofrysk ynlêzen.\nOmrop Fryslân op lokaasje yn Easterwierrum\nBauke Deelstra makke twa stikjes oer de harkboeken. Sjoch Yn de media om se te hearren\n6 maaie 2019\nKeapje no in Frysk harkboek bij Luisterrijk en krij twa lústerboeken fergees derby!\nUt de nijsbrief fan Luisterrijk:\nDe Sutelaksje giet wer fan start.\nKeapje in boek út de Sweltsjerige. Ideaal om foar te lêzen, mar bern belibje der sels ek in protte wille oan, as se begjinne te lêzen.


Column Balkearder (3) - KNKB\nColumn Balkearder (3)\nFoto: Henk Bootsma/Rynk Bosma\nSjoch him noch sitten oan de grutte tafel, it pûdsje heal swiere sjek oan de rjochter kant binnen hânberik. Taede of Tettero Zijlstra wenne net sa fier fan it fjild fan Pim Mulier, hy hie der hast it sicht op. Hy hat in libben lang de soan fan west…. As keatser koe hy krekt lykas syn bruorren Hoite en Elias net yn it skaad stean fan heit Taede Zijlstra (1900-1946)\nYn in oare betsjutting stie hy wol yn it skaad fan syn heit en dat in libben lang. De keamer wêryn dy tafel stie wie rûnom behongen mei prizen fan Taede. Oan de iene muorre de fiif leppels fan de Aldehou, earne oars de trije sulveren Aldehou keningsprizen sa’t dy ek op de bygeande foto steane. Mei in foto fan Tettero sels want hy hat syn libben lang hoede oer de neilittenskip fan heit Taede, in libben lang der foar soarge dat it allegearre net wei waard.\nMiskien wie hy net sa trou yn it ûnderhâld as mem Franschje Bruinsma dy’t steefêst by libben elk jier alle prizen oppoetste. Mar ek Tettero liet it spul net fertutearzje. Efter dy prizen siet in hiele wrâld, in bernetiid mei in soad skaad, sa kinne je wol sizze. Doe’t Tettero op 20 april 1936 tegearre mei Anneke op de wrâld kaam as twilling wie it net in maklike tiid. Dat moast romantikus Jan Durks van der Mei ek fêststelle doe’t hy op 10 july 1937 it hiem opkaam by Taede Zijlstra.\nBeppe hie it regear yn de húshâlding Zijlstra en koe it neffens Van der Mei ‘wol pratende hâlde’. Anneke en Tettero stienen ‘brún as in pipernút’ yn de blikke. Mem siet tydlik yn de Oorsprong en sa kaam de húshâlding troch de tiid. ‘Ik ha ús heit allinnich mar siik mei makke’, sa sei Tettero. Wol mocht hy as seisjierrich jonkje syn heit kofje bringe doe’t Taede in baan as ‘nachtwaker’ krige op it gemeentehûs yn Wytmarsum.\nEn as bern altiten stil wêze yn ‘e hûs en dêr kaam in ein oan doe’t it rûn it siikbêd fan Taede yn 1946 hielendal stil waard. Tettero moast doe noch tsien jier wurde en trije jier letter naam Willem Lautenbach op geweldige wize de taken fan heit oer. Tettero wie net in learder, ek net in echte sporter want syn fysike beheiningen wienen te grut.\nHy sutele al gau mei petroalje troch de buorren fan Wytmarsum. Omkesizzers witte noch dat hja der op útstjoerd waarden om de kannen by de minsken wei te heljen sadat Tettero se wer byfulle koe. Ek ferkocht hy tiidskriften as de Libelle en de Margriet. Mar de tiid fan it gas helle him yn sadat hy om oar wurk sykje moast.\nDat oare wurk waard in baan by Empatec yn Harns wêr’t hy 25 jier lang taholde. Oant Drees om de hoeke kaam. Underwilens gie it keatsen en ek it fuotbaljen gewoan troch. By de feteranen stie hy skoften lyn noch op de linksbûten. By it keatsen stie hy oan de stuit. Sikretaris en soan fan Mukkes Lemstra, Simon Lemstra beskreau syn opslaan as folgt. ,,Mei de rjochter hân de bal foarút stutsen en dan him nei de heup bringe om mei links op te slaan.’’\nDat opslaan bleau der de lêste tiid wolris by, efkes mei de mannen op it bankje prate gie altiten troch. Tettero wie in man fan regelmaat, in man dy’t net lulk koe en graach lake. In oar soe sizze ‘sa goed as bôle’ en as je neiste buorren dat fan je sizze dan is dat wol wier. De muzyk koe noch sa hurd stean, Tettero klage nea.\nOp freed 19 maaie ferstoar Tettero thús, de snert stie al klear foar de sneons want dat wie fêste prik, winterdeis en simmers. Syn maten soenen de sneins 21 maaie in ledenpartij keatse. Tjerk Goslinga en Jan Faber wisten wis wêr’t de krânse hinne gean soe, nei Tettero. De beide mannen keatsten foar harren maat, by de ôfskietsjinst op tiisdei 23 maaie leinen de krânsen der as earbetoan. Simon Lemstra hie moaie wurden, en doe’t hy wer sitten gie, lei hy noch in keatsbal by de twa krânsen want ek dat fertsjinne dy sa ienfâldige freonlike Tettero Zijlstra fan Wytmarsum.


Undersyk nei fytsrûtes | Omrop Fryslân (advertinsje)\nUndersyk nei fytsrûtes 11 feb 2004 - 00:00\nDer komt mooglik in provinsjebreed netwurk fan fytsrûtes. Stichting Doarp en Bedriuw ûndersiket dat yn opdracht fan de provinsje. Sa'n netwurk is in paadwizerssysteem mei dêryn knyppunten foar de rekreative fytser. Yn Noardwest-Fryslân is al sa'n oersjoch yn tsien gemeenten. Fanwegen dat sukses wol de provinsje dat no yn hiel Fryslân ynfiere. Doarp en Bedriuw Fryslân krijt 9500 euro fan de provinsje om it ûndersyk te dwaan.\nKorreksje meldeLês foarTrefwurden: argyfView the discussion thread.Diel dit berjocht op: 11-02DSB-ploech hâldt op te bestean 11-02Van Gent wol ein sjitten Flyhors Besjoch ek...


Te rie by Us Heit – 400 jier Willem Lodewijk | Omrop Fryslân\nTe rie by Us Heit – 400 jier Willem Lodewijk\n10 jun 2020 - 13:31\nFoto: Jan Bensliman\nIt is 400 jier lyn dat stedhâlder Willem Lodewijk ferstoar, 'Us Heit' foar de Friezen. Wat kin de hjoeddeiske maatskippij yn coronatiid leare fan in 17e -iuwske regint? Fryslân DOK giet 'Te rie by Ús Heit'.\nTegearre mei syn neef Maurits boude stedhâlder Willem Lodewijk van Nassau-Dillenburg it nije Nederlân op, dat ûntstie yn de Tachtichjierrige Oarloch. Willem Lodewijk wie in briljant militêr strateech, dy't deryn slagge de oermachtige Spanjaarden te ferdriuwen út de noardlike gewesten fan de republyk. Hy fernijde it bestjoer yn it noarden en rjochte universiteiten op yn Frjentsjer en Grins. It wie in tiid fan gaos en ûnwissens. Dochs toande hy him in ûnbelekke lieder troch in dúdlike eigen koers te farren, wylst hy tsjinstelde belangen en stridende partijen yn har wearde liet. Willem Lodewijk groeide út ta in steatsman mei in geweldich moreel gesach. Sa grut, dat hy 'Vader des Vaderlands' waard foar de noarderlingen - Us Heit.\nHjoed-de-dei witte net folle Friezen mear wa't Willem Lodewijk wie. Is der dan gjin ferlet mear fan sa'n liedsman? Of lit in coronafirus sjen dat der yn tiden fan krisis krekt wól in lieder mei grut moreel gesach nedich is? Yn de Fryslân DOK 'Te rie by Us Heit' siket histoarikus Josse Pietersma nei de betsjutting dy't Willem Lodewijk júst no hawwe kinne soe.\nFryslân DOK: 'Te rie by Us Heit'\nSneon 13 juny, 15.30 oere, NPO 2 (mei Nederlânske ûndertiteling, werhelling 14 juny 13.10 oere)\nSnein 14 juny, 17.00 oere, Omrop Fryslân (werhelling alle oeren)\nDownload 200609_te_rie_by_us_heit.pdf (118.25 KB)\nDownload josse_pietersma_en_willem_lodewijk.jpg (3.34 MB)


Middelseedyk as Ryksmonumint? | Omrop Fryslân Skip to main content\nMiddelseedyk as Ryksmonumint? 11 feb 2004 - 00:00\nDe âlde middelseediken moatte in ryksmonumint wurde. Dat fynt de Stifting ta behâld fan de Middelseediken Menameradiel. As de diken in beskerme status krije, kin foarkommen wurde dat se fernield wurde troch de oanlis fan it saneamde noardwest-tangent. Dat is de nije dyk tusken Stiens en Ljouwert. De middelseediken binne makke om it jier 1300 hinne. Se binne noch hieltyd goed herkenber yn it lânskip.


Plysje siket eigner fyts | Omrop Fryslân Skip to main content\nPlysje siket eigner fyts 03 apr 2012 - 10:17\n0 reaksjes De plysje siket de eigner fan in stellen fyts. Sneon 24 maart waard by it stasjon yn Harns in fytsedief oanholden. Der hat lykwols noch net ien oanjefte dien fan it stellen fan syn fyts. De plysje wol dan ek graach yn kontakt komme mei de eigner fan de fyts. Dat kin op it plysjeburo yn Harns of fia telefoannûmer 0900-8844.\nKorreksje meldeLês foarTrefwurden: stellerijfytsView the discussion thread.Diel dit berjocht op: 03-04Jonge fytsedieven oanholden 03-04Fjouwer ynbrekkers oppakt Besjoch ek...


China Disposable Protecting Coverall (Non-sterile) Fabrication and Factory | Pantex\nWegwerp beskermjende coverall, ek wol beskermingsklean neamd, medysk beskermjend pak, wegwerp beskermjende coverall, as antiviruspak. Medyske beskermingsklean ferwiist nei de beskermjende klean dy't brûkt wurdt troch medysk personiel (dokters, ferpleechkundigen, persoanen foar iepenbiere sûnens, skjinmakkers, ensfh.) En minsken dy't in spesifike sûnensgebieten ynfiere (lykas pasjinten, sikehûsbesikers, persoanen dy't it ynfekteare gebiet binne, ensfh.) . Medyske beskermjende klean hat in goede fochtpermeabiliteit en barriêre, hat de funksje fan ferset tsjin de penetratie fan alkohol, bloed, lichemsfluïde, lucht stofdieltsjes, en baktearyf firus, beskermje de feiligens fan personiel effektyf en hâldt de omjouwing skjin.\nPantex Coverall foar ienmalich gebrûk binne net ûntworpen foar gebrûk yn ekstreme omjouwings lykas ICU en sterile tastân\nMateriaal 100% non-woven PP + PE-laminaasje, Stofgewicht: 65G / M2\nModel nûmer. PT-002\nStyl ritssluiting foar rits, elastyske kap, polsen en enkels, tapeare naad\nEigenskip Tapyt, waterdicht, ademend, stofdicht, ljochtgewicht en anty-statyske eigenskippen\nBeheining fan gebrûk Dizze styl is net ûntworpen foar gebrûk yn ekstreme omjouwings lykas ICU en Sterile tastân.\nFoarige: OEM / ODM leveransier sikehúsklean - wegwerp medyske sjirurgyske jassen (sterile) - Pantex\nFolgjende: Kn95 Beskermend masker


Mear iepenheid fan saken frege | Omrop Fryslân Skip to main content\nMear iepenheid fan saken frege 12 maaie 2004 - 00:00\nLjouwert moat finansjeel iepener wêze oer grutte projekten. Dat krige wethâlder Krol tiisdei te hearren. Yn novimber wie him dat al frege. De fraksjes fan PvdA, CDA en VVD fine dat der mear konkrete ynformaasje komme moat oer de stân fan saken. Se wolle witte oft projekten op skema lizze en oft der ôffallers te ferwachtsjen binne. Krol sei ta dy ynformaasje oan te leverjen. De restauraasje en nijbou fan it âlde stedhûs leit op skema.


Google publisearret in fideo om jo te helpen fan in iPhone nei de Pixel | Androidsis\nGoogle leart jo yn in fideo hoe't jo kinne wikselje fan in iPhone nei de Pixel\nGoogle hat himsels tusken wenkbrauwen set om in fabrikant te wêzen fan high-end tillefoans mei syn Pixel, in tillefoan dy't makket heul goede resinsjes en dat sil in wurde alternatyf foar dy high-end Samsung en Apple. In kursus sûnt it waard presinteare op in frijwat nederige manier, oant dy analyses dy't hawwe ferdjippe yn it presintearjen fan in Android -apparaat dat hjoed heul goed wurket yn alle wichtichste seksjes fan in mobyl apparaat.\nUtsein rinne in heule searje TV -reklames, Google makket ek fideotutorials frij oer hoe't jo kinne begjinne mei de Pixel. Utsein dy earste tips, hat hy ek in nije fideo publisearre dy't jo leart hoe gean fan in iPhone -tillefoan nei in Pixel. Google wit dat Apple dit jier in bytsje flau in iPhone hat lansearre, dus, tafoege oan 'e ramp fan' e Note 7, sjocht it in kâns dy't it op gjin inkelde manier wol misse.\nGoogle hat twa fideo's publisearre, ien wijd oan it learen fan 'e basisûnderdielen en funksjes fan' e Pixel, en de oare om brûkers te helpen fan har iPhone te ferhúzjen nei har eigen produsearre tillefoan. Wy sille net yn detail yngean oer dy earste tips, sûnt dyjingen dy't wy binne wend oan android, Wy witte al hoe't wy ússels moatte omgean fia it notifikaasjepaniel, de rappe ynstellingen of gean nei ynstellingen fan it gearpictogram yn dy útwreide statusbalke.\nOm de sprong te meitsjen fan in iPhone nei de Pixel, moatte jo beide tillefoans hawwe ynskeakele, alle apps slute en derfoar soargje dat elk fan har de batterij mear dan 50%hat. De nije SIM -kaart wurdt ynfoege en de ynstruksjes op it skerm wurde folge. Nei kopiearje de gegevens jo moatte derfoar soargje dat jo binne ferbûn mei in netwurk en ferbine dan de kabel mei de iPhone. Jo ferbine de kabel mei de Pixel by it brûken fan de Quick Switch Adapter dy't yn 'e tillefoankast sels is, en jo moatte Google gewoan in scan litte litte om alles te kopiearjen. As de oerdracht klear is, hawwe jo de kalinder, kontakten, e -post, berjochten, taheaksels, muzyk, ôfbyldings en fideo's op jo Pixel.\nFolslein paad nei artikel: Androidsis » Oer ús » Google leart jo yn in fideo hoe't jo kinne wikselje fan in iPhone nei de Pixel\nDe engste apps foar Halloween\nUlefone Tiger, in smartphone mei 4.200 mAh batterij, yn foarferkeap foar € 86,19


LDODK ferliest yn Den Haach | Omrop Fryslân (advertinsje)\nLDODK ferliest yn Den Haach 02 mrt 2010 - 23:06\nDe kuorballers fan LDODK ha tiisdei de wedstriid yn Den Haach tsjin Die Haghe mei 26-23 ferlern. Yn de earste helte stie de ploech út Terwispel en De Gordyk geregeld op foarsprong, mar krekt foar it skoft folge in tûke rite fan Die Haghe: 14-12. Nei it skoft gong it oanfallend minder mei de ploech fan trainer Gerald Aukes. André Zwart mei 10 en Markus de Boer mei 6 wiene de Fryske topskutters.\nLDODK bliuwt koprinner, mar hat no likefolle punten as Vada: 17 út 12.\nKorreksje meldeTrefwurden: argyfLês foarView the discussion thread.Diel dit berjocht op: 03-03Ferkiezings: stimburo's iepen 02-03Houtkap moat mear opsmite Besjoch ek...


Fearn minder strânôffal yn en by de Noardsee as tsien jier lyn | It Nijs\nFearn minder strânôffal yn en by de Noardsee as tsien jier lyn\nfebrewaris 19, 2021 08:45 Fernijd\nFan ’e wike publisearret Stichting de Noordzee de nijste sifers fan strânôffalûndersyk foar langere tiid. Sûnt 2001 fiert de miljeu-organisaasje yn opdracht fan Rykswettersteat strânôffalmonitoaringen út by de Nederlânske Noardseekust del. Mei in analyze fan tweintich jier strânôffalûndersyk is in belangrike tebekrinnende trend fêststeld: de strannen wurde skjinner.\nHieltyd minder ôffal op it strân\nDer leit no 27% minder ôffal op it strân as tsien jier lyn. Dat lit Stichting De Noordzee sjen mei it rapport ‘Goed op weg naar een schone zee’. De stifting analysearre data fan tweintich jier strânôffalûndersyk op net-toeristyske strannen. Undersikers fan Wageningen University & Research wiene by de data-analyze behelle en befêstigen de signifikânsje fan de trend. Yn de earste tsien jier (2001-2010) binne der yn trochsneed 388 stiks ôffal de hûndert meter oantroffen, yn de perioade dêrnei (2011-2020) rûn it trochsneed tebek nei 282 stiks ôffal de hûndert meter. Foaral it tal ballonnen en fiskerijrelatearre ôffal wie dúdlik minder. Ballonnen binne dêrtroch ferdwûn út de top fiif fan meast fûn strânôffal. Hoewol’t ôffal fan de fiskerij noch hieltyd op nûmer 1 stiet, wurdt it minder fûn en rint it oanwiisber tebek.\nStichting De Noordzee fierde in kwalitative analyze út fan de ferskate oarsaken. Trije wichtige faktoaren drage neffens de stifting by oan de trendbrek. Alderearst is der hieltyd mear omtinken foar swalkôffal, foaral foar plestik yn see en dêrtroch groeit it draachflak foar de oanpak. Twad is der lokaal, nasjonaal en ynternasjonaal belied ynfierd dat goed wurket, lykas gemeenten dy’t it oplitten fan ballonnen ferbiede, in nasjonaal ferbod op fergeze plestik taskes en ynternasjonale wetjouwing foar it loazen fan ôffal op see. Ut de data docht bliken dat nei it ynfieren fan dat belied in protte minder ballonnen, minder plestik taskes en minder ôffal fan de skipfeart oanspiele. Tred sette boargers, it bedriuwslibben en maatskiplike organisaasjes har hieltyd mear yn foar in skjinne see, troch bygelyks it strân op te romjen en de fasiliteiten foar ôffalôfjefte yn havens te ferbetterjen. Mei troch de ynset fan de Nederlânske fiskerijsektor wurdt dêr minder ôffal fan oantroffen. Der wurde jierliks ek tonnen ôffal ôpfiske en oan lân brocht mei it Fishing for Litter-projekt.\nDe stifting ropt de oerheid op om de Europeeske Rjochtline foar fuortsmytplestik sa gau en effektyf mooglik yn te fieren en dêrby de kâns oan te gripen om mear fuortsmytplestik te ferbieden en yn te setten op it werbrûken fan materiaal.\nIerdgasfrij wenje: It Amelân koprinner yn Fryslân Maratontiims skriuwe iepen brief oer wedstriden op natueriis Fryslân DOK: ‘De wite wale’, oer molke


Hegere kwaliteit GA VSD iPM skroefkompressors fabrikant en fabryk | Sanrui\nGA VSD iPM-skroefkompressors\nOaljesmeerde skroefkompressor GA7-75VSD iPM\nKompressors hawwe in smart drive en yntelliginte kontrôle foar enoarm betrouberens en effisjinsje. Fariabele snelheidsaandrijving is standert yntegreare, tegearre mei in yntegreare permaninte magneetmotor en in unike ynverter foar luchtkompressor. As resultaat ferminderet de GA7-75 VSD iPM enerzjyferbrûk mei gemiddeld minimaal 35%, en stelt in nije benchmark foar kostenbesparring en duorsume prestaasjes yn 'e compressorsektor\nGA7-75 VSD iPM-kompressors binne foarsjoen fan in lekkagefrije oandriuwing ûntworpen troch Atlas Copco mei patint fan Vacuum Ejector System (VES), om te soargjen foar compressorwurk mei stabile en hege prestaasjes.\nTûk en yntelligint\nUnike ynverter foar loftkompressors. Yntegreare grafyske controller, ûntwikkele troch Atlas Copco, mei kontrôllogika oanpast oan ferskate bedriuwsbetingsten. Modular design mei bewezen prestaasjes en effisjint materiaal gebrûk.\nLeech ûnderhâld: Vacuum Ejector System (VES) makket in lekefrij systeem foar GA 30 -75 VSD. Bewezen duorsumens mei modulêr ûntwerp om maksimaal gebrûk fan dielen te garandearjen. W-finkoeler foar betroubere prestaasjes yn hurde omjouwings.\nGemiddeld 10% legere spesifike enerzjyeasken (SER) dan compressors mei fêste snelheid. Enerzjyferbrûk wurdt typysk fermindere mei teminsten 35% yn ferliking mei in idle kompressor. Minimalisearre effisjinsjeferlies troch in direkte oandriuwing mei in permaninte magneetmotor dy't de IE4 gelyk makket. Optimalisearre ynlaatstream oan lucht ein troch gebrûk fan sentinel Valve om druk en loftferlies te minimalisearjen.\nVSD foar mear as 35% enerzjybesparring\nDe GA VSD iPM-technology fan Atlas Copco komt nau oerien mei de loftoanfraach troch automatysk de motorsnelheid oan te passen. Dit resulteart yn enerzjybesparring fan gemiddeld 35% yn fergeliking mei masines foar laden / lossen\nIn stap foarút yn kontrôle en kontrôles\nIt bestjoeringssysteem Elektronikon® fan 'e folgjende generaasje biedt in breed ferskaat oan funksjes foar kontrôle en monitoaring wêrmei jo de effektiviteit en betrouberens fan jo compressor ferheegje. Om enerzjy-effisjinsje te maksimalisearjen, regelt de Elektronikon® de haadmotor en regelt systeemdruk binnen in foarôf definieare en smelle drukband.\nWêrom kieze Atlas Copco Variable Speed Drive technology?\nGemiddeld mear as 35% enerzjybesparring mei in wiidweidich streamberik (25-100% foar GA 30-75 VSD)\n• Yntegreare Elektronikon® Touch-controller regelt de motorsnelheid\n• Unike NEOS-ynverter (foar GA -75VSD iPM)\n• Oaljekoele iPM-motor betsjut dat kompressor kin begjinne / stopje ûnder folsleine systeemdruk sûnder de needsaak te lossen\n• Elimineert pykstraf by it opstarten\nYn hast elke produksje-omjouwing fluktuearret loftoanfraach ôfhinklik fan ferskillende faktoaren lykas de tiid fan 'e dei, wike as sels moanne. Wiidweidige mjittingen en stúdzjes fan profilen foar komprimearre loft toant oan dat in protte kompressors substansjele fariaasjes hawwe yn loftoanfraach.\nDual druk ynstelle punt\nDe measte produksjeprosessen meitsje fluktuerende easken dy't, op har beurt, enerzjyôffal kinne meitsje yn perioaden mei in leech gebrûk. Mei de Elektronikon® kinne jo twa ferskillende systeemdrukbannen mei de hân of automatysk oanmeitsje om enerzjyferbrûk te optimalisearjen en kosten te ferleegjen.\nIntegrated Saver Cycles\nFan Saver Cycle fermindert it enerzjyferbrûk troch de fan út te setten yn applikaasjes foar ljochte lading. Mei help fan in omjouwingssensor om de fereaske ûnderdrukking fan dauwpunt te kontrolearjen, start en stopt de Elektronikon® de droeger, enerzjyferbrûk minimalisearje.\nIn boerdklok makket it mooglik om timers yn te stellen om elke wurkskema te stypjen - per dei, per wike of folslein oanpast oan jo spesifike situaasje en behoeften.\nAtlas Copco Skroef Luchtkompressor\nAtlas Copco Skroefkompressor\nOalje ynjeksje skroef Luchtkompressor\nRotary Schroef Luchtkompressor\nSkroef Type Luchtkompressor\nElektryske mobile luchtkompressors\nElektrysk oandreaune mobile loftkompressors: 106-1300 cfm - 50-617 l / s\nLytse searje foar mobile loftkompressors\nCentrifugale kompressortechnology útlein\nUntdek ús folsleine oanbod fan sintrifugale kompressors ûntwurpen foar yndustryen en applikaasjes dy't in grut oanbod fan komprimearre loft as gas nedich binne.\nMedium mobile luchtkompressors\nGrutte 2 lege druk luchtkompressor\nFolslein yntegreare en betroubere oplossingen fan hege kwaliteit foar alle spoarapplikaasjes. Leechste taryf foar enerzjyferbrûk. Boud foar stoere omjouwings\nOaljefrije loft- en stikstofboosters\nFolslein oanbod fan oaljefrije loft en Nitrogen boosters mei ynnovative enerzjybesparjende technology foar ien en twa stappen. Útwreide mooglikheden op it mêd fan dauwpunten foar ynlaatdruk, druk- / útlaat- en streamkapasiteit foar in breed skala oan tapassingen, sels yn 'e swierste omstannichheden.\nNO.56 Jiuhuan Road, Shangcheng District, Hangzhou City, Zhejiang Province, Sina\nDe kompresje fan Atlas Copco h ...\nAtlas Copco lanseart de GA ...\nSmart produkten, Smart solut ...\nWêrom trein slacht it fleantúch\nStevige finish nei in útdaging ...


Besjoch de set - alle romtebewegingen .\nBesjoch de set - De set fan alle skermen. De formule fan 'e lêste teorem lit sjen dat is in subgroup fan . Besykje ek in protte - de set fan alle ortogonale feroare Dit set sil ek in subgroup wêze .\nTroch it earste teorem hat in willekeurige transformaasje de foarm . Yn dit yngong is de fektor eangens fêststeld, sûnt . Dêrtroch is de ortogonale ferfoarming definiearre einde. Dizze transformaasje neamd de konversaasje- differinsjaal en wurdt oanjûn troch .\nLit - fektor feroarje , wy ferienigje dizze fektor mei sa'n transformation . Dan as - fektor feroarje , - fektor feroarje . Dizze mappearing nei in fektorfoarming is bi-aktyf, dus .\nLit - orthogonale basis fan romte en dan is syn matrix . Dêrnjonken binne har fuotprinten - integer. Dêrom i.e. . Wy bepale alle mooglikheden foar de groep ôfhinklik fan hokker drege draaien yn lizze:\nLit en . As en dan . is in refleksje oer in beskate as, dêrom de matrix op guon basis hat it formulier mar op elk basis hawwe wy .


Wy kinne melde dat de blessure fan Wichard Deinum mei liket te fallen. Hy hat juster by de fysiotherapeut west en dy wie aardich posityf. Wichard soe probearje om fannejûn wer mei de groep mei te trainen en tinkt sneon ek wol wer fit te wêzen.\nWy hawwe berjochten heard dat ôfrûne sneon Tseard Halbersma ek útfallen is mei in seare tomme. Wat de fysiotherapeut hjir fan sein hat witte wy noch net. Wy witte ek noch net wat de fysio fan Anne Stenekes syn ankel sein hat.\nSDS D1 sil wer ris besykje om te oefenjen. Sneon sille sy besykje om út tsjin IJVC te oefenjen at it waar it no wolris ta lit.\nWat moat je sneins no útfrette at it krekt Falentynsdei west hat en je noch altiten sneins allinne sitte. Fansels sykje wat maten op en gean je der op út. Ek by SDS binne der sokke jongkeardels en oansjoen der ek fêst wol wat losse jongfamen binne kinne sy hjir sjen wat dizze jonges sa al dogge op snein.(Druk op hjir en sykje nei snein 15 febrewaris)\nOansjoen wy altiten foar de primeurs geane hawwe wy ek dit kear wer in primeur. Hjir de earste foto’s fan it kommende EK.\nBron: Johan de Graaf


Medisinen rûnom yn Nederlân yn it Frysk op te heljen | It Nijs\nMedisinen rûnom yn Nederlân yn it Frysk op te heljen\noktober 9, 2021 19:31\nBetsjinning fan ôfjeftekast by apoteek yn Almere\nApoteken hoege op in soad plakken net iepen te wêzen om medisinen te leverjen. Mei ôfjeftekastjes kinne pasjinten it doktersguod ek bûten de iepeningstiden ophelje. Ut ferskate plakken yn Nederlân komt it berjocht dat it kompjûterke dat de kast iepenet ek yn it Frysk te betsjinjen is. De pasjint moat foar’t er syn gegevens ynfiert op in flachje klikke dat de taal útkiest dêr’t er ynformaasje yn kriget. Njonken Nederlânsk en in rûfeltsje útlânske spraken stiet it Frysk dêr ek by.\nDe meartalige automaten mei in Fryske betsjinningsopsje steane op ferskate plakken yn Fryslân, en ek ûnder oaren yn Almere en Nimwegen.\nFriezen ferslagge Hollanners mei trening stimsoftware Earste Europeeske oplieding spraaktechnology yn Ljouwert Ferlet fan ynsprekkers Kapasiteit GGD Fryslân omheech Nei alle gedachten oanskerping koroanaregels: bioskopen en teäters ticht Wykoersjoch koroanasifers Fryslân, 11 oant en mei 17 desimber 2020 Kultuerkollektyf lansearre by Broeikas Festival


Les fan ATF-brân: reek is altyd gefaarlik | Omrop Fryslân\n12 maaie 2015 - 12:38\nDer is ien plak yn Drachten dêr't taksysjauffeur Andries Pieterson net mear komme wol: it plak dêr't ôffalferwurker ATF yn flammen opgie. Hy wie doe dêr yn de buert oan it wurk as elektromonteur en stie mei syn kollega's op in dak nei de brân te sjen. Der kamen grutte reekwolken oer in grut stik fan de omjouwing.\nAchterôf hat út ûndersyk bliken dien dat de sûnensklachten fan guon minsken it gefolch binne fan de ATF-brân. Dy hawwe ek in skeafergoeding krigen. Andries Pieterson is ien fan harren. Troch astma koe er net langer wurkje yn de bou, en is hy no taksysjauffeur.\nDrachten reek ATF-brân\nMinister Kamp stiet sâltwinning ta ûnder it Waad\nHimpkwekerij oprôle yn Drachten


Ensafh docht literêre priis sûnder sjueryrapport\nEnsafh docht literere priis\nTydskrift Ensafh hâldt in sjueryrapport foarearst geheim. In literêre priis fan in mei mienskipsjild subsidiearre tydskrift is in iepenbiere aktiviteit. Geheimhâlding is net yn it belang fan publyk, skriuwer en subsydzjejouwer, dus hoe kin dat? Bestiet it sjueryrapport eins wol? Ensafh jout gjin antwurd.\nFriduwih Riemersma - Fers2 6.5, 17 septimber 2020\nAlwer in nije literêre prizespûster yn ’e Fryske belletry. Ik kin myn klacht oer de Rely wol copy & paste, tocht ik. Yn july lêstlyn sei it FLMD, dat de Rely Jorritsmapriis beheart, ta myn ferbjustering dat de prizesjuery net alle ynstjoeringen apart besjoen hat: “Dat is de taak fan in sjuery net.” Jo kinne jo foarstelle, dat giet sa’t it ôfwaskjen by my giet. De maklike teeleppeltsjes komme earst en de drege pankoekspannen sa op it alderlêst dat dy lizzen bliuwe foar in oare kear. Tsjin ien fan de Rely-ynstjoerders is nei it bekendmeitsjen fan de winners letterlik sein dat syn ynstjoering fan 2020 ‘takom jier gewoan meidwaan’ kin.\nEnsafh docht it oars. It hâldt syn sjueryrapport—foarearst—geheim. Foar publyk, skriuwer en stipejouwer stiet in geheim rapport gelyk oan gjin rapport. Mar Ensafh jout gjin antwurd op fragen dêroer: “It hat neat mei geheimhâlding te krijen, mar mei de gewoane gong fan saken.” Ein novimber komt der in sjueryrapport.\nFan 39 koarte ferhaleynstjoeringen hat de sjuery 14 winne litten. Dat is 36 persint, mear as in tredde part. Sa’n soad winners is net perfoarst apart of ferkeard, al tinke to by sjurearjen oan it útkiezen fan de ien, twa of trije mei de heechste estetyske kwaliteit. Wat telt is it ûnderboud en doelrjochte derút pikken troch in fan tefoaren selektearre wurkploech, de ‘sjuery’. In sjuery kin eksperts yn it fjild wêze mar ek kulturele yndustrylju lykas ek útjouwerij Hispel dy’t de Ensafh útjout. De sponsorjende ynstelling, by Ensafh de provinsje Fryslân, kin al of net easkje dat der rjochtlinen binne foar it útkiezen fan it winnende wurk. Mar ek as in subsydzjejouwer de sjuery hifkingskritearia opleit, bygelyks technyske behearsking of in beskate fisy op ’e wrâld, mei de sjuery de winner(s) oanwize. En as der romte is foar hûndert wurken yn ’e gallery of op ’e foarlêsjûn, dan kin de sjuery hûndert akseptearre wurken kieze. Allinne komt der dêrnei út wenst in ûnôfhinklike juror dy’t út de hûndert de crème de la crème oanwiist.\nDat lêste bart net by de Ensafh -koarte ferhalewedstriid. Net sasear om’t se gjin ûnôfhinklike lju kenne, as wol om’t der inkeld 39 ynstjoeringen kamen, sjocht Ensafh syn taak foltôge: “[M]ei 39 ynstjoerde ferhalen kin sein wurde dat it koarte ferhaal libbet as in hart.” It idioom is ‘libje as in hert’. Hoe’t it tal ynstjoeringen sa leech bliuwe koe dêr spilet grif by mei dat de koarte ferhaleoprop, mei deadline 1 july 2020, likemin goed iepenbier makke wie. In kollegaskriuwer appte my dat Ensafh frege om koarte ferhaleynstjoeringen. Oars hie ik it nea witten. De Ensafh -sykmasine joech 0 risseltaten. Googlejen smiet de yn’t sin bringer fan de koarte ferhaleoprop op, sûnder link nei de oarspronklike oprop, dus sûnder missy en kritearia en gek genôch sûnder derby te sizzen dat it om in wedstriid gie. Op in oar plak fûn Google aldergelokst in ynstjoerders-postadres.\nDy ûn-iepenheid is nuodlik. In sjuery, sels in oerheidssubsidiearrenien, mei safolle winners oanwize as er wol. Mar in literêre priis dy’t troch de oerheid subsidiearre wurdt mei mienskipsjild is in iepen aktiviteit. De tagong ta de aktiviteit net te iepenbierjen hâldt in seleksje yn dy’t stridich is mei it iepenbiere karakter fan oerheidssubsidiearre keunst. Hjir gluorket in fiasko dat grutter is as de Ensafh .\nYn ferliking, it bedroch by de Rely is yn haadsaak dat it FLMD it prizejild net takent yn oerienstimming mei Jorritsma, de erflitter fan it legaat, syn lêste winsk. Want in priis dy’t in priveeaktiviteit is mei bêst ôfsjen fan in reglemint, transparantens en tagonklikens foar Jan & Alleman; it is in eigen jierlikse som jild. Jo kinne der neat fan sizze as de Relysjuery net in estetyske funksje hat, mar in morele: “Wêr hat de sjuery dit jier op ôfkard? Wêr sille we skriuwend Fryslân no wer mei op de siele wâdzje?” Jo krije dan sjueryrapporten dêr’t jo fan woene dat se it djip yn ’e dôfpot treaun hiene: “Der binne moaie bylden by, it hat sfear, der is ynerlike gearhing, it wit wat te reitsjen en it hat hjir en dêr in ferrassing. Dêrom: lokwinske!”\nMar skamte is by in troch de oerheid stipe aktiviteit gjin reden om it sjueryrapport geheim te hâlden: it moat publisearre. Dat Ensafh wrachtsjes troch de provinsje de kweekfiverfunksje fan de Fryske literatuer tawiisd is, fersterket de plicht om te iepenbierjen. Benammen de ‘ferliezers’ hawwe rjocht op fluch tastjoeren fan in sjueryrapport. Binnen in reedlike termyn nei de ‘ta ús spyt’-brief fertsjinje hja om har ynset de feedback dêr’t se ferlet fan hawwe om de oare kear tichter by in priis te kommen. Dat is net allinne fatsoen; it is best practice. It idee is dat in kritysk petear om it bepriizgjen hinne de literatuer en syn debutanten te ûnderstipet. Ut it eachpunt fan oanmoedigjen fan ’e skriuwkultuer hannele it FLMD falikant ferkeard troch it sjurearjen sa te organisearjen dat de ferliezende ynstjoeringen oan ’e kant lein waarden sûnder dy te besjen, sadat der gjin feedback op bestie. Dêrneist achtet it FLMD de Rely Jorritsmapriis al jierren net wichtich genôch om it sjurearjen net oer te litten oan amateurs, net-literêre persoanen.\nMar Ensafh ferheft amateurisme ta de bedriuwsetikette. Want se stjoere de ferliezers it sjueryrapport net allinne net binnen de reedlike termyn fan fjirtjin dagen; se stjoere it hielendal net. Dat betsjut dat de ferliezers mar út de krante of op ’e dyk fernimme moatte wat der net goed wie oan har ynstjoering: en dat mei nea.\nWy hiene it fansels begrepen as Ensafh net mei it parseberjocht ek it sjueryrapport opstjoerde—mei it fersyk maksimaal 150 wurden te sitearjen, dêr’t jo de wrâld mei beskriuwe kinne—as dat wie om’t de ferliezers it sjueryrapport noch net of noch mar krekt hiene. Mar dat is net sa. Ensafh hat it nea oer de ferliezers en har rjochten hân, noch oer it belang fan feedback foar de literêre ûntjouwing. Fers2 koe—want Fers2 kin gjin promosjonele teksten pleatse en freget dus om materiaal foar literêre krityk—ek gjin troch Ensafh sels útsochte sitaten út it sjueryrapport krije. It liket as wol Ensafh de nigethawwers tachtich dagen wachtsje litte op sitaten, of ivich as it oan it koronafirus leit, oant in foarlêsjûn dy’t mooglik net trochgiet, dêr’t se it sjueryrapport foarlêze, en dan tillefoans mei om it op te nimmen. Tagelyk skynt it foarlêzen fan it rapport fan ’e baan: “Moai dat jimme as Fers2 omtinken jaan wolle oan de Lange koartproazajûn. It is lykwols sa dat it sjueryrapport publisearre wurdt yn it novimbernûmer fan Ensafh . Dat dêr silst efkes op wachtsje moatte.” Mar Fers2 en in hiel soad oaren hawwe gjin abonnemint op de papieren Ensafh .\nBeide opsjes stimme treurich. Hoe sit it mei de fereaske iepenheid foar oerheidssubsidiearre aktiviteiten en hoe giet Ensafh mei de skriuwers en benammen de ferliezers om, wie ús fraach. - Is der in sjueryrapport, ja of nee? - As der in sjueryrapport is, is dat sjueryrapport iepenbier, ja of nee? - As it iepenbier is: wêr is it te finen op it ynternet, hokker url? - As it net-iepenbier is: op hokker datum wurdt de geheimhâlding opheft? - As it net-iepenbier is: wêrom hat Ensafh besletten ta geheimhâlding? - As it sjueryrapport krekt yn novimber iepenbier wurdt: wêrom hat Ensafh besletten ta sa’n lange geheimhâlding? - Is de (aktuele, lange) geheimhâlding konfoarm ôfspraken mei de subsydzjejouwer, ja of nee? - Wannear ûntfange de ferliezers it sjueryrapport thús, op hokker datum?\n“Friduwih, // It sjueryrapport wurdt de 27e foarlêzen en wurdt yn Ensafh publisearre. Punt.” Se bedoele 27 novimber: op de jûn dy’t neffens it parseberjocht miskien net trochgiet.\nKeunst om ’e keunst\n13 septimber 2020\nKeunst om ’e keunst is ûnmooglik, ûntminskliket en neutralisearret de ynhâld fan keunst.\nRely hat us by de poat\nDe literêre priis hat sels gjin skyn fan earlikheid\n15 desimber 2019\n1 desimber 2019\n22 septimber 2019\nFrans Bauke van der Meer, Aggie van der Meer & Abe de Vries\n1 maaie 2016\n26 septimber 2019\n27 jannewaris 2019\n16 desimber 2018


Direkteur Sviatoslav oanklage | Omrop Fryslân (advertinsje)\nDirekteur Sviatoslav oanklage 24 apr 2014 - 17:01\n0 reaksjes Nederlands Foto: Omrop Fryslân De direkteur fan stifting Sviatoslav wurdt troch it Iepenbier Ministearje oanklage foar in sedemisdriuw. De Skearnegoutumer (51) soe op ynternet besocht ha om in moeting mei in famke te regeljen om seks mei har te hawwen. De fertochte hat doe ek seis wiken fêstsitten. Op dizze saneamde grooming stiet in maksimumstraf fan twa jier sel. It ynsidint soe plakfûn ha tusken 2010 en 2013. It slachtoffer is no 16 jier en komt it út it bûtenlân. Neffens it Iepenbier Ministearje hat de fertochte it famke fia de stifting Sviatoslav moete.\nDe fertochte sels ûntkent. Hy seit dat it ferhaal oars leit en dat hy slachtoffer is fan in 'hetze'. Ek it bestjoer fan stifting Sviatoslav, dy't him ynset foar bern yn Sint Petersburch en Tadzjikistan, seit dat de oanklacht net wier is. It bestjoer lit witte efter de direkteur te stean. As de rjochter ta in feroardieling komt sil de stifting opdoekt wurde fanwege it skeinde imago. De fertochte moat op 19 maaie foarkomme yn Ljouwert.\nKorreksje meldeLês foarTrefwurden: Iepenbier MinistearjeSviatoslavsedemisdriuwoanklachtView the discussion thread.Diel dit berjocht op: 24-04Cambuur hellet Marcel Keizer 24-04Aksje by Lidl It Hearrenfean Besjoch ek...\nIM giet yn berop tsjin straf yn saak deadlik ûngelok Jirnsum Hjoed, 17:00 It Iepenbier Ministearje giet yn heger berop tsjin de 19-jierrige man dy't yn april ferline jier by Jirnsum in deadlik ûngelok feroarsake. By it... Selstraffen easke foar gewelddiedige strjitrôf yn Grins 16 jan 2017 - 22:21 Tsjin twa Ljouwerters fan 19 en 21 jier binne selstraffen fan in healjier easke troch de rjochtbank yn Grins. De twa wurde fertocht fan strjitrôf... Gjin ferfolging foar plysjeman dy't fertochte yn skonk skeat 16 jan 2017 - 16:37 De plysjeman dy't yn septimber ferline jier in fertochte yn 'e skonk sketten hat op It Hearrenfean, wurdt net ferfolge. Neffens it Iepenbier... Facebookaksje foar omtinken snelheidslimyt op N31 25 sep 2016 - 9:30 Om de maksimumsnelheid fan 100 kilometer yn 'e oere op de N31 noch mear ûnder de oandacht te bringen, binne de plysje, Rykswettersteat en it... (advertinsje)


Feroarsaker deadlike oanriding yn Drachten moat boete betelje | Omrop Fryslân\n05 mrt 2019 - 15:56\nIn 47-jierrige ynwenner fan Drachtster Kompenije, dy't as bestjoerder fan in graafmasine belutsen wie by in deadlike oanriding, is tiisdei feroardiele ta in boete fan 750 euro. Neffens de rjochtbank wie der sprake fan in 'ferkearsflater'.\nOp 1 juny 2017 ried de man op in sebrapaad yn de Gauke Boelensstrjitte yn Drachten in 88-jierrige frou oan. Sy ferstoar op it plak fan it ûngelok. De man fan Drachtster Kompenije hie de frou net sjoen. De offisier fan justysje sei twa wiken lyn dat se man "zeer onvoorzichtig" riden hie. Dy easke ek in wurkstraf fan 120 oeren, 60 oeren ûnder betingst en in ryd-ûntsizzing fan in jier ûnder betingst.\nDe rjochtbank sei lykwols, yn tsjinstelling ta de offisier, dat de bestjoerder him net skuldich makke hie oan in ferkearsmisdriuw, mar dat er dus in ferkearsfout makke hie. Hy hie wis wêze moatten dat it sebrapaad frij wie en hy hie de frou foarrang jaan moatten.\nJust goed oplet\nIt slachtoffer siet nei alle gedachten yn de deade hoeke fan de gyk fan de graafmasine. Tsjûgen hiene sein dat de man stadich ried en dat er him just hiel goed dwaande hold mei it ferkear om de graafmasine hinne.\nBoppedat fûn de rjochtbank it yn it foardiel fan de man sprekken dat er kontakt socht hie mei de nebesteanden.\nDrachten deadlike oanriding Drachtster Kompenije


Dit Elk Studios powered slot is ûnder de Best Slots mei gjin boarch Required by ús casino. It is basearre op in lelijke tema fan Bull-fighting.The sport is populêr yn Spanje dêr't in mantsje bekend as de matador gefjochten-off in wurklike bolle. De ûntwikkelders hawwe droegen oer harren tinken petten oer it idee en hawwe komme mei dizze slot. Gjin twifel dat se hawwe mei súkses wûn in soad herten oft of net spilers liked de beruchte sport.\nOer de ûntwikkeler fan Wild Toro slots\nElk Studios ynfierd de yndustry yn 2012 en is hiel nij oan de gaming software horizon. Dat slot is ûnder de Best Slots mei gjin boarch Required ûntwikkele troch dizze ûntwikkeler tegearre mei Bloopers, DJ wyld en Taco Brothers. In protte mear nijsgjirrige spultsjes wurde ferwachte wurde ûntwikkele troch dizze developer.\nIt spul wurdt lein oer 5 reëls. De wylde symboal stiet Toro skreaun yn it Ingelsk in giele letters. De scatter is it lilk matador symboal mei in lytse snor. It blykt allinne op de 2e, 3rd en 4e reel. De bonus symboal is de Bull Toro dy't ferskynt allinnich op de 5e reel. De reguliere symboalen binne de munten fan goud, sulver en brûns en in grut sierlike fan tegearre mei in Smashed oranje en in reade roas. De Bull Toro fungearret as de Walking wylde fan it spul en as it beweecht horizontaal nei lofts, It draait matador ferstruit oan wylde symbols.The wylde symboal kin net ferfange de Matador scatter of de bonus Bull Toro symboal.\nOankomst 3 Matador ferstruit yn kinne, oansette de Matador Respin Challenge foar dy mei 3 frije re-Spins. As fierder ferstruit ferskine op de reëls yn de re-Spins rûn, fierdere re-Spins accumuleren. De rûne einiget as de wylde symboal ferskynt op 'e reëls.\nDe gameplay en de animaasje effekten hawwe makke dit slot Best Slots mei gjin boarch Required. It slot wurdt springende oandacht fan de spilers om 'e wrâld foaral fanwege syn nijsgjirrige rinnen wilds feature. Dan binne der fansels de frije Spins en de multipliers sammeljen payouts foar dy. Oan en op Wild Toro makket foar in oantreklik en boartlik venture troch Elk ateliers en is rjocht de Best Slots mei gjin boarch Required.\nUK Casino Bonus Codes | Mobile Site Offers | £ 500 Cash Deals


Aris moat oan easken foldwaan | Omrop Fryslân\nAris moat oan easken foldwaan\n19 jun 2012 - 18:56\nBasketbalferiening Aris út Ljouwert moat oan tal fan easken foldwaan om finansjele help fan de gemeente Ljouwert te krijen. Dat makke wethâlder Andries Ekhart tiisdei bekend doe't hy fan guon fans 165 hantekens oerlange krige.\nAris rekke yn de finansjele problemen doe't de haadsponsor ynienen ôfheakke. Ljouwert stelt him garant foar in liening fan 100.000 euro. Betingst is dat de klup yn jannewaris in slutende mearjierrige begrutting hat, dat Aris op syk giet nei sponsors en dat Ljouwert de finânsjens yn de gaten hâlde kin.\nDe gemeenteried moat moandei it útstel goedkarre. Manager Gert Schurer fan Aris kin him fine yn de betingsten fan Ljouwert. Hy hopet dat de liening sels net iens nedich is. Op dit stuit rinne der serieuze petearen mei in nije haadsponsor.\nAris haadsponsor basketbalferiening\nHemmen op jacht nei earherstel\nOan de slach mei lege gebouwen


Cyber moandei giet mobyl | Martech Zone\nCyber moandei giet mobyl\nSnein, Desimber 15, 2013 Snein, oktober 4, 2015 Douglas Karr\nWy hawwe in soad infografiken dield oer de foardielen fan mobile hannel en hawwe al wat bewiis levere dat dit fekânsjeseizoen, mobile commerce - as mcommerce - wie sil enoarm wurde, It teloarstelle wier!\nSûnt syn oprjochting yn 2005 is Cyber Monday útgroeid ta de ienichste online winkeldag fan it jier. Online winkelje yn dizze fakânsjeseizoen wurdt ferwachte dat se mei mar leafst 15% groeit, boppe mear dan $ 2 miljard. Gerichte advertinsjes op lânseigen sosjale platfoarms lykas Facebook en ferhege mobylgebrûk steane yn it hert fan dizze online ferkeapblitz, yn wat rap wurdt in haadfak foar winkelsintrum.\nAmpush hat dizze infografy levere, Cyber Monday giet mobyl om de ynfloed te yllustrearjen:\nTags: 2013Cyber moandeimcommercemobile commerce\nDistimo: App Analytics, Conversions en App Store Tracking\nDec 16, 2013 op 5: 29 AM\nin oare geweldige post Doug! It wie in geweldige lêzen en heul ynformatyf ...\nDec 16, 2013 op 6: 33 AM\nIt is bjusterbaarlik hoe fluch technology dizze dagen beweecht. Ik sjoch minsken konstant op har smartphones, en ik leau folslein dat it ien fan 'e bêste manieren is om nije klanten te krijen of âlde klanten te hâlden. Benammen Facebook, lykas jo seine, is in geweldige manier om te merkjen. Ik leau ek dat persoanlike resinsjes, lykas jo ek neamden, in geweldige manier binne om it wurd oer in geweldich produkt te krijen.\nIk freegje my ôf hoe't ferkeap op tablets hjiryn past? Ik sjoch mear en mear minsken deistich har tabletten drage, fral minsken yn 'e âldere demografy. Miskien is dit in apparaat / merk dat mear ûndersocht wurde moat. Tank foar de geweldige infografy!\nDec 16, 2013 op 3: 17 PM\nDe measte statistiken dy't der binne foar mobyl omfetsje eins tabletferkeap, @monicawomble: disqus\nDec 17, 2013 op 6: 37 AM\nGrut. Ik tocht dat it te dúdlik kin wêze om net yn 'e statistiken te wurden be